Gajović: Predlozi izašlih članova su u medijskoj strategiji - Sindikat novinara Srbije\nGajović: Predlozi izašlih članova su u medijskoj strategiji\nSva četiri člana koja su napustila radnu grupu za izradu Medijske strategije mogu u svakom trenutku da se vrate, rekao je Aleksandar Gajović, državni sekretar u Ministarstvu informisanja gostujući u emisiji N1 direktno. Gajović je naveo i da su predlozi članova koji su napustili radnu grupu uvršćeni u strategiju.\nIz Radne grupe za izradu Strategije razvoja sistema javnog informisanja u Srbiji do 2023. godine, u oktobru su istupili predstavnici Asocijacije medija Dalila LJubičić, Udruženja novinara Srbije LJiljana Smajlović i Koalicije novinarskih i medijskih udruženja (Nezavisno udruženje novinara Srbije - NUNS, NDNV, Asocijacija nezavisnih elektronskih medija, Lokal pres i Asocijacija onlajn medija) Nedim Sejdinović, a poslednji je to učinio nezavisni ekspert Dejan Nikolić.\nGajović je ocenio, bez obzira na to, da postojeća Radna grupa, prema njegovom mišljenju, ima legitimitet. "A što se toliko pažnja posvećuje ovim četvoro što su izašli, a ne ovih 12, koji su velika imena naše medijske scene... Ima novinara, ima medijskih udruženja", kaže Gajović.\nPo kom pravilniku, uredbi piše da moraju predstavnici udruženja da budu tu, pitao je državni sekretar.\nGajović je istakao da je medijska strategija "medijski Ustav", a da su članovima koji su napustili radnu grupu vrata otvorena. Tvrdi da je Ministarstvo učinilo veliki napor i mnogo kompromisa da se oni vrate.\nKada dokument bude gotov, biće organizovana i javna rasprava u Novom Sadu, Beogradu, Nišu, a postoji ideja da bude održana i u Kragujevcu, jer i u tom gradu ima mnogo medijskih problema, naveo je.\nKazao je da će svako moći da da svoj predlog i kad se nacrt bude našao na sajtu Ministarstva.\nMinistarstvo je iskazalo u formiranju Radne grupe jednu veliku odgovornost činjenicom da je htelo da pokrije sve segmente, naveo je i ocenio da je to što su pojedini članovi izašli i nisu želeli da dovrše zadatak koji im je poveren - vrstom neodgovornosti.\nSejdinović: Nismo hteli da budemo alibi\nPredsednik Nezavisnog društva novinara Vojvodine Nedim Sejdinović, koji je i sam istupio iz Radne grupe, kaže da je taj čin bio veoma odgovoran u tom trenutku, i da je posle povlačenja velikih udruženja (7 novinarskih udruženja) rad grupe obesmišljen. Kaže da su ostali predstavnici nekih udruženja, ali da su oni, po njegovom dubokom uverenju, bliski vlasti.\nPredstavnici države se kriju i među onima koji se predstavljaju kao predstavnici medijskih udruženja, dodao je.\nKazao je i da sumnja u njihove stručne sposobnosti i dobre namere.\nPodsetio je da je Radnu grupu napustio zbog metodologije rada.\nPredstavnici naše koalicije prepoznali su opasnost da ćemo biti korišćeni kao alibi za neka rešenja koja država hoće da uvrsti u medijsku strategiju, rekao je Sejdinović i dodao da je to "igra" pred međunarodnom zajednicom. Istakao je da nisu hteli da budu prinuđeni da potpisuju neke dokumente, u kojima se nalaze rešenja protiv kojih se bore.\nU analizi stanja hteo sam da se konstatuje jedna rečenica, da pojedini mediji koji kontinuirano krše kodeks, dobijaju, suprotno pravilniku, ogromna sredstva, dakle - jedna obična konstatacija, ordinarna činjenica u analizi stanja, i neki od tih predstavnika udruženja, rekli se nisu složili s tim, naveo je.\nBio bih oduševljen ukoliko bi većina naših predloga bila u strategiji, rekao je Sejdinović, ali, ističe da je Ministarstvo unapred izašlo sa predloženim rešenjima, pre nego što je radna grupa počela da radi, pa je skeptičan oko toga.\nVladavina prava u ovoj zemlji je, po mišljenju ne samo nas, predstavnika medija i civilnog društva, već i relevantnih međunarodnih faktora, veliki problem Srbije. Imamo i medijsku strategiju i set zakona koji uz određene propuste, jesu dobri, i u praksi su se pretvorili u svoju suprotnost, kaže Sejdinović.\nJedan od primera je Tanjug, kaže gost N1, ali dodaje da on nije jedini. Istakao je i projektno finansiranje medija koje se izvrnulo u svoju suprotnost, pa se sredstva dodeljuju medijima bliskim vlasti. Dodao je da se nije smanjio uticaj države, iako je to bio cilj takvog načina dodele sredstava.\nMinistarstvo o Politici i Novostima posle medijske strategije?\nSejdinović je naglasio probleme oko Politike, Tanjuga i Večernjih novosti.\nTanjug je pitanje vladavine zakona, odlukom vlade je prestao da postoji, a radi još, a pitanja Politike i Večernjih novosti su vrlo ozbiljna pitanja... To nije medijski problem, ni politički, to je vrlo ozbiljan problem i u njemu se govori verovatno o vrlo velikim koruptivnim radnjama... I kod prethodnog ministra i državnog sekretara videli ste strah da o tome govore", rekao je Sejdinović.\nKako je konstatovao, "Ministarstvo ispunjava naloge koji dolaze iz vaninstitucionalnih centara moći".\nGajović je rekao da se slaže da postoje problemi oko Politike, Novosti, Tanjuga, dodaje i novosadski Dnevnik, ali navodi da u ostalom nije saglasan sa Sejdinovićem.\n"Nekad moraju da se steknu zakonski uslovi da se nešto primeni... Tanjug radi, ali se nisu stekli uslovi za to što priziva Nedim, i što prizivaju još neki".\nKaže da se to (da nema zakonskih uslova) odnosi i na Tanjug i Politiku i Novosti, "koji su tri različita slučaja".\nSejdinović je na to rekao da Tanjug radi zato što je Vučić rekao da ostaje.\nMinistarstvo će morati da se bavi vlasničkom strukturom Politike i Novosti, ali posle medijske strategije, rekao je Gajović, koji je mišljenja da nije teško doći do toga ko su vlasnici.\nGajović se ne slaže ni sa tvrdnjom Sejdinovića da se sufinansiraju mediji bliski vlasti. Ipak, na konstataciju da su pojedini mediji izveštavali o brojnim primerima takve dodele sredstava lokalnim medijima, rekao je da Ministarstvo kulture nema nikakve ingerencije na lokalu.\nMinistarstvo uprave i lokalne samouprave je za to nadležno, dodao je, govoreći o projektnom finansiranju. Gajović je rekao da Ministarstvo kulture ima samo jednu pritužbu i spor na sudu, i dodaje da je to vrlo neutemeljena primedba.\n"To sufinansiranje je pod velikom lupom javnosti, i ja ću to gledati kao oči svoje, da nema ni jedne jedine primedbe u vremenu koje predstoji", dodao je.\nStav izašlih udruženja prema strategiji\nVraćajući se na Radnu grupu, Gajović je ocenio da je ona "autonomna i nezavisna, i da na njih niko nije uticao". Naveo je da ima samo komandnu odgovornost za medijsku strategiju, i da nema nikakvog uticaja na nju.\nNa pitanje kakav je stav udruženja koja su izašla iz priče, ako ne prođu njihovi predlozi u strategiji, Sejdinović odgovara da, za njih, ta strategija neće biti legitimna. O svim tačkama ćemo javno da se izjasnimo i da ponudimo rešenja koja su bitna, ali ne želimo da joj dajemo (takvoj) legitimitet, dodao je.\nMeni je ova priča da državni sekretar ne utiče na medijsku strategiju, a da su članovi Radne grupe autonomni, pomalo komična, zaključio je Sejdinović.\nO setu medijskih zakona\nGovoreći o setu medijskih zakona, donetih 2014. godine, Gajović kaže da je ponosan na te zakone i na činjenicu da su harmonizovani sa evropskim zakonodavstvom.\n"Mislim da jeste problem, što se oni ne primenjuju, a mogu da se primene", rekao je i dodao da postoje organi koji ih nadziru, i koji bi trebalo da ih sankcionišu.\n"Zašto taj koji je povređen ne primenjuje zakone, ne piše tužbe, to pitanje nije za mene", rekao je. Vrlo srčano sam branio te zakone, u trenucima kad su napadani, oni su svakako bolji nego oni prethodni, i tu ćemo se svi složiti, a ranije sam rekao da će neka nova radna grupa za četiri, pet godina, uraditi zakone koji su bolji od ovih sada, naveo je.\nKaže da veruje da će uskoro neki zakoni biti dopunjeni i uređeni.


Radi se o vrlo složenoj odluci koju naši pravnici još uvek proučavaju\nNa današnjem brifingu u Stejt dipartmentu odluku Svetskog suda pravde prokomentarisao je i portparol Šon Mekormak, a medijima je dostavljeno i pismeno saopštenje.\n”Radi se o vrlo složenoj odluci koju naši pravnici još uvek proučavaju. Ali uopšteno govoreći -- rekao je Mekormak -- želimo da podstaknemo ljude tog regiona da je prihvate kao još jednu priliku pomirenja i zaceljenja istorijskih podela i rana.“\nPredstavnik Državnog sekretarijata je ukazao na činjenicu da Svetski sud pravde ne smatra Srbiju odgovornom za genocid ali da je smatra odgovornom što nije iskoristila svoj uticaj na bosanske Srbe da bi se sprečio genocid u Srebrenici. Srbija se takodje smatra odgovornom za izostanak saradnje sa haškim tribunalom jer toj instituciji nije izručila Ratka Mladića što predstavlja kršenje konvencije o genocidu.\n”Srbija bi stvarno trebalo da preduzme korake koje od nje traži medjunarodna zajednica da bi doprinela procesu zaceljenja, a odgovorni za tu vrstu zločina izveli pred lice pravde,“ rekao je Šon Mekormak.\nU pismenoj verziji komentara Državnog sekretrijata takodje se dodaje da presuda ne bi smela da omete tekuće napore na poboljšanju političkih i ekonomskih odnosa širom jugoistočne Evrope i da su dobrosusedski odnosi od suštinske važnosti za zemlje region da bi se pridružile evroatlanskoj zajednici. Vašington očekuje od Beograda da ispoštuje svoje medjunarodne obaveze, da se suoči sa posledicama svoje prošlosti i da povede Srbiju u evropsku budućnost, rečeno je u pismenom saopštenju.


MEĐUNARODNI AKTIVNOSTI - Akademia e Kosovës për Siguri Publike\nOrganizovano od strane ICITAP-a i sa predavačima iz Univerziteta Northwestern iz Sjedinjenih Američkih Država, po šesti put u KAJB je održana Godišnja Škola Osoblja i Policijske Komande, koja se posvećuje službenicima višeg rukovodećeg nivoa institucija za sprovođenje zakona.\nU njenim prvim četiri sesije , osim domaćih, dolazili su učesnici iz Albanije, Bosne i Hercegovine, Hrvatske, Crne Gore i Severne Makedonije. Dok u poslednje dve sesije ove obuke bili su prisutni službenici javne bezbednosti samo sa Kosova.\nKAJB je aktivna i u regionalnoj saradnji. Ona ima bilateralne i multilateralne saradnje sa mnogim sličnim institucijama Jugoistočne Evrope.\nOd 22 – 25 septembra 2013, u Prištini je u zajedničkoj organizaciji od strane KAJB-a i Policije Kosova koju je podržala OESB Misija na Kosovu, održana Treća Konferencija Policijske Obuke Balkanskih Zemalja (BALPEK III) sa učesnicima iz Albanije, Mađarske, Kosova, Severne Makedonije, Crne Gore i Turske.\nTakođe, tokom 2016. godine, službenici KAJB-a su učestvovali u četiri od pet okruglih stolova koju su organizovani od strane Policijske Akademije Crne Gore u Danilovgradu i podržane od strane Misije OEBS-a u Crnoj Gori. Kao završni događaj ovih okruglih stolova bila je regionalna konferencija "Unapređenje sistema za prijem, unapređenja, obrazovanja i obuka policijskih službenika u Crnoj Gori", koja je održana u Podgorici, Crna Gora od 21 i 22. decembara, 2016 godine, u kojoj su prisustvovali rukovodioci relevantnih institucija iz Slovenije, Hrvatske, Bosne i Hercegovine, Srbije, Severne Makedonije, Crne Gore i Kosova.\nOsim toga, kroz Erasmus+ programa, KAJB je do sada uspela da ostvari razmenu članova ukupno 79 studenata, akademskog i administrativnog osoblja u Estoniji, Nemačkoj i Poljskoj. Tako su razmenjeni 23 studenata Fakulteta Javne Bezbednosti KAJB-a (6 sa Akademijom Estonije za Bezbednosne Nauke i 17 sa Univerzitetom Primenjenih Nauka Policije iz Brandenburg, Nemačka), 11 člana akademskog osoblja ovog Fakulteta (sa Akademijom Estonije Bezbednosnih Nauka, sa Glavnom Školom za Vatrogasne Službe iz Poljske i sa Univerzitetom Primenjenih Nauka Policije u Brandenburg, Nemačka), 12 člana iz administrativnog osoblja KAJB-a (isto sa Akademijom Estonije Bezbednosnih Nauka, sa Glavnom Školom za Vatrogasne Službe iz Poljske i sa Univerzitetom Primenjenih Nauka Policije u Brandenburg, Nemačka) i 26 pripadnika Policije Kosova (sa Univerzitetom Primenjenih Nauka Policije u Brandenburg, Nemačka). S druge strane, preko gore pomenutog programa, u KAJB-u su bili ukupno 7 osoba, od kojih 6 zaposleni u Akademiji Estonije Bezbednosnih Nauka, od čega 5 člana administrativnog osoblja i 1 član akademskog osoblja, kao i 1 drugi član akademskog osoblja iz Univerziteta Primenjenih Nauka Policije u Brandenburg, Nemačka.\nZbog prošlosti KAJB-a kao institucije za obuku i obrazovanje institucija javne bezbednosti zemlje u posleratnom periodu a u cilju razmene iskustava i najboljih praksi, pokazana je zainteresovanost post-konfliktnih društava za saradnju. Stoga je nedavno KAJB bio posećen od strane delegacija iz Libije, Iraka i Avganistana.\nKAJB ima dobru saradnju i sa međunarodnim organizacijama i institucijama na Kosovu, kao što su: OEBS Misija na Kosovu, ICITAP, Kancelarija EU-je na Kosovu, Savet Evrope, KFOR, EULEX, UNICEF, kao i sa ambasadama raznih država na Kosovu kao što sledi: Sjedinjene Američke Države, Velike Britanije, Nemačke, Francuske, Belgije, Austrije, Finske, Mađarske, Turske, Albanije, itd. Takođe KAJB ima saradnju i sa Ženevskim Centrom za Upravljanje Sektorom Bezbednosti (DCAF).


Evo kako izazvati žensku ejakulaciju, takozvano – prskanje (VIDEO) ~ KORISNI SAVJETI I RECEPTI\nEvo kako izazvati žensku ejakulaciju, takozvano – prskanje (VIDEO)\nOvo je najbolje čuvana tajnu ženskog orgazma koja datira od četvrtog vekaSamo postojanje fenomena bilo je osporavano tokom dugog perioda vremena. Još od četvrtog veka nove ere postoje zapisi o “poslednjoj fazi uzbuđenja žene”, a pretpostavlja se da je između 35 i 50 odsto ispitanih žena iskusilo ovako nešto.I ako nauka nije sigurna o izvoru i prirodi tečnosti, činjenice su sledeće: u pitanju nije niti mit, niti mokraća – pojava je sasvim realna, samo nedovoljno ispitana.Većina žena koje ejakuliraju opisuju ovaj osećaj sa entuzijazmom, kao osećaj “puštanja”, “oslobađanja” i “intenzivnog zadovoljstva”. Evo kako:\n1.Priprema-Neka vaša dama poseti toalet pre odnosa. Ovo će joj omogućiti da se oseća opuštenije\n-Neka pri ruci bude peškir\n2. Predigra-Žena mora biti uzbuđena da bi se bilo šta desilo. Preporučuje se period predigre od 15-30 minuta.-Sledi stimulacija “G” tačke prstom, koja se nalazi sa gornje strane kanala vagine, oko 5-10 santimetara unutra, i podseća na brdašce-Preporučljivo je da žena bude u povijenom položaju, ili stojećem, ili ležećem sa nekoliko jastuka ispod leđa\n3. Ejakulacija-Znaćete da ste na dobrom putu kada je “G” tačka natečena, tj. veća nego obično-Povećajte brzinu i intenzitet pokreta, istovremeno pritiskajući blago njen donji stomak-Osećaj je sličan potrebi za mokrenje, ona treba da bude obaveštena o ovome (ako već nije) i da ne brine4.Ako se ništa ne desi nakon 30 minuta-Ili ona spada u procenat žena kojoj ne odgovara ovakva stimulacija…-… ili jednostavno treba prekinuti i početi opet kada budete bili raspoloženi.\n5. Ako se svašta desi\n– Osećaj ejakulacije može doneti iznenadnu navalu emocija\n– Karlični nerv je glavni nerv koji kontroliše žensku ejakulaciju i može stimulisati osećanja\n– Ženska ejakulacija je istinsko “puštanje” iskustva zadovoljstva u njeno telo


Fudbaleri Borca gostuju u Zenici | BL Portal\nFudbaleri Borca u nedelju 01. decembra igraju meč 18. kola BHT Premijer lige BiH protiv Čelika u Zenici.\nEkipa u dobroj atmosferi očekuje nedeljni duel, uprkos dešavanjima u minulom kolu protiv Zrinjskog. Prvi duel ovih ekipa igran u prvom krugu šampionata, Borac je dobio u Banjaluci 3:1.\n-Igrećmo na najboljem terenu u BiH. Protivnik ima dobre igrače, novog trenera, vole da igraju…Međutim i mi idemo da se nadigravamo. U Čeliku pokušavaju da uvedu neke formacijske promjene. Pripremićemo se i na taj njihov stil igre s tri štopera. Spremni smo i raspoloženi. Očekujem da dobro odigramo i imamo malo više sreće, pa i da osvojimo čitav plijen, optimista je Branislav Krunić, trener Borca.\nOsim suspendovanog Kajkuta, koji ima tri kartona, te duže vrijeme povrijeđenog Subića, Borčev šef struke može računati na sve raspoložive snage.\n-Pred nama je još jedna teška utakmica. Moramo respektovati Čelik, moramo biti skoncentrisani, neće biti lako, ali želimo nastavak serije utakmica bez poraza. Jedva čekamo meč i želimo da se iz Zenice vratimo sa tri boda, istakao je Marko Jovanović, defanzivac Borca.\nUtakmica Čelik – Borac igra se u nedelju u Zenici, na stadionu Bilino polje. Početak je u 13.00 časova.\nVIDEO – Maričić: Za deset mjeseci utajen porez u visini od 2,9 miliona KM


Sabor frulaša u Prislonici: Nagrada "Novosti" Milinkoviću | EpicentarPress\nSabor frulaša u Prislonici: Nagrada "Novosti" Milinkoviću\nDatum: 18.07.2018. 20:53\nNagradu "Večernjih novosti" za najbolju savremenu kompoziciju na fruli inspirisanu narodnom tradicijom na ovogodišnjem, 31. po redu Saboru frulaša u Prislonici kod Čačka, koji se održava za vikend, osvojio je Bojan Milinković iz Novog Sada za kompoziciju "Novosadski sa".\nOvo je odlučio žiri, u sastavu: maestro Bora Dugić, predsednik, Katarina Azanjac, flautista i Vladimir Ilić, novinar Novosti.\nMilinkoviću pripada statua, dar medijskog sponzora Sabora, odnosno "Večernjih novosti" i biće mu uručena na takmičenju frulaša, u nedelju 22. jula. Idejno rešenje statue uradio je akademski slikar Božidar Plazinić, iz Čačka. Novčani deo nagrade dodeljuje Turistička organizacija Čačka.\nDrugo mesto podelile su kompozicije "Malinarsko kolo", autora Slobodana Vukićevića iz Čačka i "Piroćanče", koju je napisao Dušan Antić iz Pirota, dok je treće mesto pripalo kompoziciji "Alaska frula", autora Zorana Milića iz Novog Sada.\nNagrada za najbolju savremenu kompoziciju na fruli inspirisanu narodnom tradicijom ustanovljena je na inicijativu prof. dr Dimitrija Golemovića, našeg istaknutog etnomuzikologa i Zorana Rajičića, predsednika Saveta Sabora frulaša Srbije, od 2016. godine.\n- Ovom nagradom se kod frulaša, podstiču stvaralaštvo i kreativnost, a Sabor prevazilazi čisto takmičarske okvire - kazao je Rajičić.


RTS :: Ana Brnabić sledeće nedelje u SAD, u ponedeljak na Trampovom prijemu\nPolitika Ana Brnabić sledeće nedelje u SAD, u ponedeljak na Trampovom prijemu\npetak, 21. sep 2018, 13:23 -> 13:35\nPremijerka Ana Brnabić predvodiće delegaciju Srbije na generalnoj debati 73. zasedanja Generalne skupštine Ujedinjenih nacija, u Njujorku od 24. do 28. septembra. U delegaciji će biti i ministar spoljnih poslova Ivica Dačić.\nPredsednica Vlade Ana Brnabić obratiće se Generalnoj skupštini UN u četvrtak, 27. septembra.\nGlavna tema Generalne debate 73. zasedanja Generalne skupštine Ujedinjenih nacija je "UN relevantne za sve ljude: globalno liderstvo i podeljena odgovornost za mirna, jednaka i održiva društva".\nBrnabić će u ponedeljak, 24. septembra prisustvovati prijemu koji organizuje predsednik SAD Donald Tramp.\nBrnabić će biti jedna od zvanica na ručku koji za šefove delegacija priređuje generalni sekretar Ujedinjenih nacija, Antonio Guteres u utorak, 25. septembra i učestvovaće na sastanku na visokom nivou pod nazivom "Akcija za mir", koji je posvećen mirovnim operacijama, u organizaciji generalnog sekretara UN.\nBrnabić je jedan od učesnika poslovnog foruma "Blumberg global" u sredu, 26. septembra, navodi se u saopštenju Kancelarije Vlade Srbije za saradnju s medijima.\n(subota, 22. sep 2018, 01:08) - anonymous [neregistrovani]\nКад вредније особе неће зарађивати месечно најмање 7000 долара.\n(petak, 21. sep 2018, 17:48) - anonymous [neregistrovani]\nJos jedna prilika da se cuje stav Srbije u svetu.\n(petak, 21. sep 2018, 15:18) - anonymous [neregistrovani]\nSamo napred, ovo je ogroman korak za nasu zemlju i nasu buducnost!\n(petak, 21. sep 2018, 14:57) - anonymous [neregistrovani]\nnek se dobro pripremi za razgovor sa Trumpom\n(petak, 21. sep 2018, 13:59) - tanja [neregistrovani]\nPredstojeci sastanci nase premijerke od velikog znacaja za nasu zemlju. Da ne pricamo o sastanku sa Trampom i drugim svetskim liderima.


Odluka o čelnicima EU krajem augusta - Akta.ba\nOdluka o čelnicima EU krajem augusta\nLideri EU nisu uspjeli da se 16. jula na sastanku u Briselu dogovore o tome ko će biti novi visoki predstavnik za spoljnu politiku i bezbjednost i naredni predsjednik Evropskog savjeta i ta pitanja su odložili za kraj avgusta.\n18.07.2014. 09:55 / Izvor: EurActiv.rs\nLideri EU nisu uspjeli da se 16. jula na sastanku u Briselu dogovore o tome ko će biti novi visoki predstavnik za spoljnu politiku i bezbjednost i naredni predsjednik Evropskog savjeta i ta pitanja su odložili za kraj avgusta. Članice EU, posebno one na istoku, smatraju da ne može biti dogovora o tim funkcijama dok se ne vidi kako će se podjeliti mjesta u Evropskoj komisiji. Bivše komunističke zemlje ne žele i da visoki predstavnik bude neko ko je popustljiv prema Rusiji.\nŠefovi vlada ili država EU su 16. jula odlučili da do narednog vanrednog samita koji će se održati 30. avgusta pokušaju da postignu kompromis u vezi sa izborom predsjednika Evropskog savjeta i visokog predstavnika za spoljnu politiku i bezbednost.\nPredsjednik Evropskog savjeta Herman Van Rompuy kome mandat ističe u novembru, rekao je da još nema konsenzusa "oko cijelog paketa", da je to šteta, ali da nije ništa dramatično. Ocijenio je da je "sasvim normalno da je za ovakva delikatna pitanja potrebno vrijemene".\nNjemačka kancelarka Angela Merkel je rekla da su lideri EU naprasno shvatili da su raspodjela mjesta u Komisiji i izbog novog visokog predstavnika i predsjednika Saveta međusobno isprepleteni, piše portal EurActiv.com."Uvjerena sam da ćemo doći do rješenja korak po korak, etapu po etapu", rekla je ona.\nFrancuski predsjednik Francois Hollande je rekao da je konstatovano da visoki predstavnik ne može biti imenovan bez cijelog paketa. "A ne može biti cijelog paketa ako ne postoje izvestan uvid u sastav buduće Komisije", rekao je on.\nNjemačka kancelarka je rekla da će lideri EU, pošto Junker predloži podjelu mjesta u Komisiji, odlučiti ko će nasljediti Ketrin Ešton i Van Rompeja na mjestu visokog predstavnika za spoljnu politiku i bezbednost i predsjednika Evropskog savjeta.\n#visoki predstavnik za spoljnu politiku\n#visoki predstavnik za spoljnu politiku eu\n#predsjednik Evropskog savjeta\n#predsjednik Europskog savjeta


Da li je Program reformi BiH samo prerada ANP-a?! - BIGportal.ba\n21 Decembra, 2019 21 Decembra, 2019 046\n“Vanjska politika Bosne i Hercegovine (BiH) usmjerena je ka očuvanju i unapređenju trajnog mira, sigurnosti i stabilnog demokratskog i sveukupnog državnog razvoja i doprinosu međunarodnom miru i sigurnosti. Evroatlantska integracija je, uz integraciju u EU i razvijanje dobrosusjedskih odnosa i unapređenje regionalne saradnje, prioritet vanjske politike BiH koji ima za ciljuključivanje BiH u savremene evropske, političke, ekonomske i sigurnosne integracione tokove”.\nDalje, iz teksta “Godišnjeg nacionalnog programa”, riječi “približavanje”, “pristupila” i “mjere”, u “Programu reformi” zamjenjene su sa riječima “saradnje”, “pridružila” i “korake”\nIz “Programa reformi” izbačen je dio koji se odnosi na put BiH ka pristupanju Akcionom planu za članstvo (MAP) u kojem se objašnjavaju Talinski uslovi kada će se aktivirati MAP i knjiženje perspektivne vojne imovine na državu. Ostali pasusi u oba dokumenta su skoro identični, osim što u ANP-u stoji da je”BiH pristupanje evroatlanskim integracionim procesima utvrdila kao jedan od prioriteta vanjske politike”. U “Programu reformi” je u skoro identičnoj rečenici, riječ “prioriteti”, zamjenjena sa rječju “ciljevi”\nDva policajca pretukla trećeg nakon zabave


Američka vojska zataškava zločine - Sputnjik Srbija\n22:15 20 Novembar 2019\nAmerička vojska zataškava zločine\n22:45 23.08.2015 (osveženo 16:19 05.10.2015) Preuzmite kraći link\nAmerička vojska u vojnim kampovima u Avganistanu ima zabrinjavajuće niske disciplinske standarde i postoji raširena tendencija na svim nivoima komandnog lanca da se zataškaju zločini, kaže za Sputnjik Dejvid Gibs, profesor na Univerzitetu u Arizoni.\n„Zločini američke vojske su mnogo rasprostranjeniji nego što se o njima čuje“, kaže Gibs, dodajući da ih najčešće zataškavaju manje jedinice, dok visoko rangirani oficiri ne pokreću istrage kako ne bi doveli u pitanje komandni lanac.\nLoša disciplina i korišćenje opijata postali su glavna slaba tačka jedinica koje su raspoređene u zemljama poput Iraka i Avganistana.\n„Zloupotreba opijata, alkohola i mentalna oboljenja su pojave uobičajene za rat“, kaže američki profesor.\nJedan od retkih zločina koji su izašli na videlo je ubistvo šesnaest civila u Avganistanu, koje je u martu 2012. godine izrešetao američki vojnik Robert Bejls, za koga je na suđenju utvrđeno da je bio pod dejstvom alkohola.\nzataškavanje, zločini, alkohol, droga, Vojska SAD, Dejvid Gibs, Avganistan, Irak, SAD\n22:14Ruski ambasador: Nije doneta odluka o integraciji BiH u NATO\n22:14Najlepši ruski „anđeli“ na čuvenoj reviji\n22:08Etiopija zatražila od Francuske nuklearne rakete\n21:54Priča sa srećnim krajem: Mali Brazilac radi domaći u prodavnici elektronike /video/\n21:48Zašto se stranci sve više leče u Rusiji


Gradonačelnici ostaju poslanici do kraja mandata\nNovi Sad - Pokrajinski poslanici koji su izabrani po većinskom sistemu, a koji su na dan stupanja na snagu ove odluke zatečeni da obavljaju više javnih funkcija, mogu obavljati te funkcije do isteka mandata, odlučila je juče većina od 80 poslanika u Skupštini Vojvodine, što je potpuno suprotno nedavnom tumačenju Agencije za borbu protiv korupcije koja je ranije ustvrdila da se „nalaze u sukobu interesa“. Protiv je bilo 20 glasova, među kojima jedan iz vladajuće koalicije.\nPrevremenih izbora neće biti: Bojan Pajtić na jučerašnjem zasedanju\nNa osnovu ove odluke poslanici izabrani po većinskom sistemu će zatražiti saglasnost Upravnog odbora Agencije za borbu protiv korupcije da im do isteka mandata dozvoli da obavljaju funkcije gradonačelnika i predsednika opština. Odlukom je predviđeno da „izuzetno, poslanik može biti predsednik ili član upravnog i nadzornog odbora javnog preduizeća, ustanove, fonda, direkcije i druge organizacije čiji je osivač AP Vojvodina“.\nU ime Pokrajinske vlade, potpresednik Ištvan Pastor je objasnio da je usvojena „odluka jednokratno rešenje koje će važeti samo za ovaj mandat“.\n- Odluka je u skladu sa Ustavom Srbije i zakonima, pa bi bilo neozbiljno ući u proceduru novih izbora u momentu kada treba da preuzmemo nove nadležnosti - rekao je šef poslaničkog kluba „Za evropsku Vojvodinu“ Dragoslav Petrović. On je za naš list izjavio „da 60 od 120 poslanika, koliko čini pokrajinsku skupštinu, ima u proseku dve-tri funkcije“.\nMilorad Mirčić je rekao da se „problemu rešavanja sukoba interesa u Vojvodini daju šire razmere jer se u pojedinim političkim krugovima ovo tumači kao pritisak centralnih vlasti na pokrajinsku radi sprečavanja decentralizacije vlasti“.\n- Na ovom primeru se vidi kakav je bio scenario za donošenje Statuta Vojvodine i na kakve je sve manipulacije i zloupotrebe spremna vladajuća koalicija - rekao je Mirčić.\nPo oceni potpredsednika Skupštine Vojvodine Igora Mirovića „odluka je protivna zakonima Srbije“.\n- Vladajuća koalicija se organizovano suprotstavlja sprovođenju zakona Republike Srbije na ovoj teritoriji, pa ova odluka u suštini znači bojkot Zakona o agenciji za sprečavanje sukoba interesa - kazao je Mirović.\nLaslo Kermeci je izjavio je da će pokušati da zadrži funkciju poslanika i direktora doma zdravlja u Kanjiži, pošto je uveren da funkcije koje obavlja nisu nespojive.\n- Dogovorili smo se na sastanku poslaničke grupe da svi poslanici koji imaju više funkcija zatraže od Agencije saglasnost da na funkcijama ostanu do isteka mandata. To se u SVM odnosi na mene i kolegu Zoltana Sombatija, direktora jednog javnog preduzeća u Bačkoj Topoli - kazao je Kermeci.\nMilan Đukić, jedini poslanik SPO u poslaničkoj grupi „Za evropsku Vojvodinu“ izjavio je da će ostati u pokrajinskom parlamentu, a da od stava Agencije zavisi da li će zadržati i funkciju člana Gradskog veća Novog Sada za obrazovanje.\n- Pošto sam jedini na listi pomenute koalicije iz redova SPO, ne postoji mogućnost zamene, pa ću ostati u poslaničkim klupama. Pozitivno mišljenje Skupštine Grada Novog Sada da mogu da ostanem i član gradske vlade me obavezuje da zatražim mišljenje Agencije - rekao je Đukić i dodao da je“jasan stav Agencije da ne može biti razlike među poslanicima, bez obzira da li su izabrani po većinskom ili proporcionalnom sistemu, ali da je svaki slučaj pojedinačan i treba ga posebno razmatrati“.\nPoslanici su juče usvojili i odluku o Skupštini Vojvodine kojom će se regulisati rad parlamenta, njegove nadležnosti, međuregionalna saradnja i druga pitanja.\nUsvojena je i odluka o Vladi Vojvodine kojom se definišu njene nadležnosti, sastav, prava i dužnosti predsednika, potpredsednika i članova. Prema odluci o pokrajinskoj upravi, Vladu Vojvodine činiće kao i dosad 17 sekretarijata. Skupština Vojvodine odbila je amandman Lige socijaldemokrata Vojvodine da se predvidi poseban budžet za pokrajinski parlament, po ugledu na Zakon o Skupštini Srbije, koji je državnom parlamentu februara ove godine omogućio da ima sopstveni budžet.\nOd hotela pa do etno sela\nnovi-sad super!odmah na pocetku zazivljavanja statuta vojvodine,vladajuca koalicija pokazuje,koliko im je stalo do gradjana vojvodine!znao sam od samog pocetka da ce tako biti.njima je najbitnija vlast i licna korist.gradjani ih uopste ne zanimaju.sama lista poslanika pokazuje da ds koji se zaklinje u demokratiju,evropu,pravo i pravdu pokazuje da je to samo cista fraza.novi lider vojvodine,,pajtic" sada definitivno pokazuje pravo lice.gradjani vojvodine sada vam je sve jasno,sta je krajnji cilj autonomije!nismo mi gradjani nego oni vladari,da imaju vise vlasti,moci a time i vise para.\nAnonymous Svaka vama cast..Imate dva posla, dve dobre plate..A mene da uhvatite kako radim na "crno" pored mog (jedva placenog)posla, ili nedaj Boze, kako svercujem robu po buvljacima kaznili bi ste me samo tako!! Svaka vama cast, obraz vam je ko djon od cipela\nnovosadista SRAMOTA jesam za demokratiju, ali dok neki nemaju za lekove gospoda iz jakih partija rasturaju Srbiju uzimajuci pare u svoj dzep u vidu dve tri plate.\nDragan-NS DS nikada više neće dobiti moj glas! Potpisujem!\nNovosadjanin Ostajem bez teksta da danas neko može u vlasti da radi volonterski,odnosno da ima više funkcija a prima platu samo za jedno dok isti ti vlastodršci gledaju kako narod gladuje. Kad bi se pokojni Đinđić ustao mislim da mu ne bi bilo dobro kad bi video kakvi su mu naslednici.Ne mogu protiv sebe pa da glasam za Tomu ali ni vi takozvane demokrate nećete dobiti više moj glas koji vuče još najmanje desetak u porodici. Još samo da nezaboravim da Novi Sad nikad gore nije izgledao a po JKP preduzećima je pravo rasulo i lopovluk po partijskim nadzorom.


43. Folklorni festival "Tancuj, tancuj..." 1. juna u Gložanu | slovackizavod.org.rs\n43. Folklorni festival "Tancuj, tancuj..." 1. juna u Gložanu\nPotpisivanjem ugovora o uzajamnim pravima i obavezama osnivača i organizatora FF "Tancuj, tancuj..." i prvim radnim sastankom Organizaciono-upravnog odbora počele su pripreme ovog događaja.\nU skladu sa Zakonom o kulturi i Zakonom o nacionalnim savetima nacionalnih manjina, kao i na osnovu Ugovora o uzajamnim pravima i obavezama osnivača i organizatora Folklornog festivala "Tancuj, tancuj...", od 2013. godine osnivači ovog našeg svemanjinskog festivala su Nacionalni savet slovačke nacionalne manjine, Mesna zajednica Gložan i Kulturno-prosvetno društvo "Jednota" iz Gložana. U organizaciju su uključeni i Opština Bački Petrovac i Zavod za kulturu vojvođanskih Slovaka.\nOvim činom Folklorni festival "Tancuj, tancuj..." je ujedno i oficijalno imenovan za događaj od posebnog značaja za slovačku nacionalnu manjinu u Srbiji. Ugovor je bio potpisan 9. aprila 2013. godine u Domu kulture u Gložanu. Potpisivanju ugovora prisustvovali su Ana Tomanova Makanova (u ime NSSNM), Jan Bohuš (u ime Mesne zajednice Gložan), Mihal Hatalja (u ime KPD "Jednota" iz Gložana), Pavel Marčok (u ime Opštine Bački Petrovac) i Milina Sklabinski (u ime ZKVS).\nPored prava i obaveza interesnih strana, iz ugovora proističe i to, da će sedište festivala biti u Gložanu, ali da se na zahtev ostalih lokalnih zajednica može organizovati i u drugim mestima. Na ovom sastanku bili su izabrani i članovi Organizaciono-upravnog odbora (Mihal Hatalja, Katarina Dobrik, Vladimir Medveđ, Rastislav Struhar i Katarina Mosnak) i Programskog odbora (Valentin Grnja, Ana Hrćan Leskovac, Mihal Spišiak, Jan Marko, Stanislav Dierčan i Jaroslav Litavski, tj. članovi Komisije za očuvanje i unapređenje amaterskih društava i udruženja, koji se bave slovačkom tradicionalnom kulturom u Srbiji Odbora za kulturu NSSNM). Festival ima i svog koordinatora, koga angažuje ZKVS i na ovu funkciju imenovan je Marijan Pavlov.\nTri dana kasnije, odnosno 12. aprila 2013. godine, u Gložanu je održan prvi radni sastanak Organizaciono-upravnog odbora 43. FF "Tancuj, tancuj....". Članovi odbora zajedno sa koordinatorom utvrdili su raspored obaveza, podelili zadatke vezane za organizaciju festivala i tog istog dana raspisali konkus za prijavu folklornih ansambala za učešće na ovom svemanjinskom festivalu. Prijavu na konkurs možete preuzeti putem linka:\nPrijava na 43. FF TT\nSledeći korak je sastanak Programskog odbora, koji će definisati pravila festivala i predložiće program i članove stručnog žirija. Uporedo sa tim teku pripreme vizuelnog identiteta ovogodišnjeg FF "Tancuj, tancuj..."


pink.rs | Dačić: Pitanje statusa treba da brine Prištinu a ne nas\nDačić: Pitanje statusa treba da brine Prištinu a ne nas\nMinistar spoljnih poslova Srbije Ivica Dačić ocenio je danas da Beograd ne bi trebalo da iznenađuje ili da brine ako se pominje pitanje statusa Kosova, već Prištinu koja u Vašingtonu nikada nije govorila na tu temu i verovala je da je to završena priča.\n"Kao i neki analitičari smatram da ne treba da nas iznenađuje da se postavlja pitanje statusa Kosova, to bi trebalo da brine samo Prištinu jer oni do danas u Vašingtonu nisu nikada pričali o statusu i mislili su da je to rešeno i završeno", rekao je Dačić i podsetio na činjenicu da oni "sada mogu do 91 da nabroje zemlje koje ih priznaju, a treba im 97".\n"Budite optimistični, situacija nije tragična, nije samo što nismo prihvatil kapitulaciju i priznanje, već, naprotiv, Srbija nikada nije bila jača nego sada u svim tim razgovorima", poručio je ministar i dodao da ipak ne zna koliko će se u Vašingtonu daleko otići i koliko će Evropa dopustiti, ne zbog Srbije i SAD već zbog uticaja na Prištinu, a i zato što neće da pomaže predsedniku Donaldu Trampu.\nKada je reč o ekonomskom paketu koji se pominje vezano za razgovor u Vašingtonu, Dačić kaže da je specijalni predstavnik predsednika SAD za Kosovo Ričard Grenel zaljubljenik u ekonomiju i misli da će ekonomija rešiti sve druga pitanja, a čime nisu baš svi oduševljeni.Sama tema sastanka 4. septembra u Vašingtonu je ekonomska, ali ne znači da se nekome neće javiti neke druge ideje, jer, kako dodaje, treba imati u vidu da je kampanja i da kandidati rade samo ono što njima odgovora. Dodao je i da je veliko pitanje da li Trampu odgovora da se kaže da će uložiti 40 milijardi dolara u taj region i da li birači žele da čuju tako nešto.\nDačić: Nećemo dozvoliti da budemo izmanipulisani u Vašingtonu!


Izvor: nova.rs/Beta/Lokalne novine | Obrenovac, 15.05.2022.\nNALED: Polovina građana spremna da prijavi svog poslodavca zbog rada na crno\nGotovo svaki drugi građanin Srbije, odnosno njih 49 odsto, spremno je da prijavi svog poslodavca zbog zapošljavanja na crno, što je pomak u odnosu na period od pre pet godina, kada bi isto uradila tek trećina radnika, pokazalo je istraživanje Nacionalne alijanse za lokalni ekonomski razvoj (NALED).\nKako je rečeno, istraživanje o stavovima građana Srbije o sivoj ekonomiji pokazalo je da je najčešći razlog za neprijavljivanje strah od gubitka posla.\n„Građani koji nisu spremni da prijave poslodavca i dalje ističu kao najčešći razlog strah od gubitka posla, potom da to nije njihova briga, ali 10 odsto njih navodi da im odgovara da nisu prijavljeni, jer im je tako veća zarada“, kazao je predstavnik agencije Ipsos stratedžik marketing, koja je sprovela istraživanje, Vojislav Mihailović.\nIstaknuto je i da je veću odlučnost da istupe protiv sive zone građani iskazuju i u ulozi kupaca.\nMihailović je kazao da iako 90 odsto građana ističe da redovno dobija fiskalni račun pri kupovini, gotovo polovina nema problem da ga zatraži kada to nije slučaj.\nTakođe, 31 odsto građana je kazalo da bi prijavilo prodavca zbog neizdavanja fiskalnog računa, što je bolji učinak u poređenju sa istraživanjem iz 2017, kada se za ovu opciju opredelilo oko petina ispitanika.\n"Skoro polovina građana Srbije veruje da se u poslednjih godinu dana obim sive ekonomije u zemlji smanjio, dok nešto manje od 40 odsto misli da se siva ekonomija u tom periodu povećala", rekao je Mihailović.\nIstraživanje o stavovima građana Srbije o sivoj ekonomiji pokazalo je da ispitani misle da je siva ekonomija najzastuplenija u građevinarstvu, što smatra njih 49 odsto, kao i trgovini na malo, to je ocenilo njih 34 odsto.\n"Tu su potom, ugostiteljstvo, zanatske usluge, advokatura", kazao je Mihailović.\nIstakao je i da oko dve trećine građana smatra da siva ekonomija nije opravdana, dok oko četvrtine ispitanih i dalje veruje da je siva ekonomija opravdana, što je slično rezultatima iz 2017. godine.\n"Istovremeno, skoro 60 odsto građana veruje da je rad u sivoj zoni način preživljavanja za siromašne građane", rekao je Mihailović.\nKako je naveo, ipak se većina građana slaže sa negativnim posledicama sive ekonomije, pa se tako skoro 80 odsto građana slaže da su zbog rada na crno ugrožena prava radnika, u istom procentu građani misle i da siva ekonomija smanjuje poreske prihode države i ugrožavaju rad preduzeća koja posluju legalno, ali i da ugrožava zdravlje i bezbednost jer proizvodi ne prolaze kontrolu kvaliteta i ispravnosti.\nIstraživanje je pokazalo, kako je dodao, i da je broj zaposlenih građana Srbije koji zaradu dobijaju na tekući račun povećan sa 68 odsto u 2017. godini na 80 procenata u ovoj godini.\n"Oko 10 odsto ispitanih navelo je da zaradu još prima na ruke, dok je 2017. godine to navodilo 17 odsto ispitanih", kazao je Mihailović.\nPrema njegovim rečima, najveći broj građana Srbije kada misli na sivu ekonomiju misli na neprijavljivanje radnika, odnosno prijavu radnika na manji niznos zarade, ali i se navodi i izbegavanje plaćanja poreza i PDV-a ili prodaja robe na crno, bez fiskalnih računa.\n"Važno je istaći, da određeni broj ljudi vidi sivu ekonomiju kao način preživljavanja, odnosno snalaženje", kazao je on.\nMihailović je naveo i da je primetan porast broja građana koji smatraju da država pravilno troši novac iz budžeta, njih 25 odsto, dok se na 26 odsto smanjio procenat onih koji smatraju da to nije slučaj.\n"I dalje oko polovine građana ne može da da odgovor, jer se to, smatraju, ne radi na transparentan način", rekao je on.\n"U vreme kad sam bio ministar, imali smo 700.000 ljudi koji su zvanično radili za minimalac, iako su ekonomski pokazatelji ukazivali da je taj posao trebalo naplatiti više. Ostatak novca su morali da prime na neki drugi način. To je samo jedan od vidova utaje i složeniji deo jeste da okrijemo trag tog novca. Na primer, država bi mogla da smanji porez i doprinose na plate, kada bi više ljudi plaćalo doprinose", rekao je Vujović.


Iran predstavio prirodni lijek protiv Covid-19 – iribina\nHome/iran/Iran predstavio prirodni lijek protiv Covid-19\n1 sedmica agoLast Updated: 7 Juna, 2021\nIranski stručnjaci kompanije zasnovane na nauci predstavili su četverodimenzionalni lijek Saliravira, nakon dozvole Administracije za hranu i lijekove Islamske Republike Iran.\nŠtab za biotehnologiju predsjedničkog ureda za nauku i tehnologiju Irana radio je na svom planu izrade inhalera i preventivnog lijeka za bolest prouzrokovanu koronavirusom u proteklom periodu, te je svoje konačno dostignuće predstavio u saradnji s kompanijom sa sjedištem u Tehnološkom parku Pardis u Teheranu.\nČetverodimenzionalni linek Saliravira sastoji se od nazalnih i oralnih sprejeva s ciljem eliminacije virusa nataloženih na tom području, antiseptičkih tableta i antivirala s ciljem eliminacije virusa u krvi, kao i kapi za smanjenje plućnih komplikacija.\nLijek je prošao klinička testiranja na Univerzitetu medicinskih nauka Šehid Behešti, kao i bolnici Imam Homeini.\nRadi se o potpuno prirodnom lijeku koji nema sporednih efekata.\nLijek proizvodi iranska kompanija Meem, te je u procesu pripreme ulaska na farmaceutsko tržište Irana.\nSAD: Dvoje djece pucalo na policiju, djevojčica ranjena\nRadmanović-Ghelichkhan: Dodatno unaprijediti ekonomsku saradnju BiH i Irana


Beograd -- Agencija za licenciranje stečajnih upravika oglasila je prodaju poslovnog prostora Beogradske konfekcije Beko u stečaju u Vrbasu.\nPoslovni prostor se prodaje po početnoj ceni od 23,78 miliona dinara, odnosno 202.500 evra.\nJavno nadmetanje je zakazano za 11. februar u 12 časova u Nemanjinoj 4/II u Beogradu, u prisustvu komisije formirane odlukom stečajnog upravnika, a potencijalni kupci mogu da se jave do 6. februara.Poslovni prostor, čija je procenjena vrednost 47,56 miliona dinara, odnosno 405.000 evra, ukupne je površine 545,30 metara kvadratnih, a nalazi se u Ulici palih boraca 11a.\nReč je o poslovnom prostoru na dva nivoa, u centru Vrbasa, kod opštine, koji Beko ne koristi već 15 godina.\nJedno vreme je taj poslovni prostor bio izdat u zakup i u tu se prodavala bela tehnika i tehnička roba. Najvrednija imovina konfekcije Beko, robna kuća u centru Beograda u Knez Mihailovoj, prodata je iz 30. pokušaja u martu prošle godine, za 2,9 miliona evra.\nBeko je imao imovinu i u bivšim jugoslovenskim republikama, tačnog popisa te imove nema, a rešenje tog pitanja je u nadležnosti Republičke direkcije za imovinu.\nVašington -- Svetski dug je u odnosu na ukupnu globalnu proizvodnju dostigao najviši nivo u istoriji u trećem kvartalu 2019. godine.Naime, globalni dug dostigao je preko 322 odsto svetskog BDP-a i nastaviće da raste, objavio je Institut za međunarodne finansije (IIF) iz Vašingtona u izveštaju o svom novom istraživanju.\nUkupan globalni dug popeo se na blizu rekordnih 253 biliona dolara na kraju septembra, poguran uglavnom većim zaduživanjem država i nefinansijskih preduzeća.Na kraju drugog kvartala prošle godine, ukupan svetski dug je iznosio 250,9 biliona dolara, prenosi CNBC.


RTCG - Radio Televizija Crne Gore - Nacionalni javni servis :: Politika :: "Demokratske vrijednosti još nijesu zaživjele u CG"\nSNP PORUČUJE 15. 09. 2019. 16:17 >> 16:29 3\nSNP CG smatra da u Crnoj Gori demokratske vrijednosti još uvijek nisu zaživjele na pravi način, čemu je najviše doprinijela tridesetogodišnja nesmjenjiva vlast DPS-a, saopštili su povodom 15. septembra, Međunarodnog dana demokratije.\nU svijetu se danas obilježava. Ovaj datum su Ujedinjene nacije 2007. godine proglasile danom borbe za ostvarenje demokratskih ideala, sa ciljem snaženja programa posvećenih uspostavljanju i podsticanju demokratije.\n“Korupcija, organizovani kriminal, uhlebljenje "zaslužnih" funkcionera i njihovih srodnika, pritisci na medije, krađa izbora, progon neistomišljenika iz političkog i civilnog sektora, samo su neke od anomalija crnogorskog društva, na koje su mnogo puta pažnju skretali i zvaničnici Evropske unije, čija članica Crna Gora želi da postane”, navodi se u saopštenju.\nDržavne institucije, kako su kazali, u kojima rade članovi vladajućih partija i koje, kako se navodi, još nisu ostvarile samostalnost u odlučivanju i djelovanju, daju ogroman doprinos opstajanju ovakvog sistema.\n“Iste probleme uočili su i naši građani, pa sva istraživanja javnog mnjenja pokazuju pad povjerenja građana u Vladu, Skupštinu, sudstvo, ali i nosioce političkih funkcija”, navodi se u saopštenju.\nIz SNP-a kažu da I predstavnici opozicije moraju preuzeti svoj dio odgovornosti za procese koji su u toku.\n“Zato, želimo da pozovemo opozicione kolege da shvate ozbiljnost trenutka u kojem se nalazimo, da prestanu sa međusobnim svađama, napadima i optužbama i da svi zajedno počnemo da radimo na pripremi prvih fer i slobodnih izbora u Crnoj Gori, što građani očekuju od nas. Samo na taj način oni će postati aktivni članovi društva, zainteresovani za probleme zajednica u kojima žive, ali i cijele države, što je suština svake uspješne demokratije”, navodi se u saopštenju I dodaje da će kao dio buduće vlasti učiniti sve da naša država izađe iz krize koja je potresa već godinama i “da što prije postane članica evropske porodice naroda, sposobna da se nosi sa izazovima savremene demokratije.”


Sibir: Dojave o minama, evakuisani ljudi sa više lokacija\nIz više objekata u Novosibirsku i Krasnojarsku su evakuisani ljudi nakon anonimnih dojava o minama postavljenim na tim lokacijama, saopštila je pres-služba lokalnog ogranka ruske garde.\nVođe terorističke organizacije DAEŠ-a evakuisane su iz provincije Dejr el Zor američkim helikopterima, saopštila je SANA.\nIz Jemena evakuisano 30 Rusa\nSpecijalnim letom iz Jemena evakuisano je 30 ruskih i građana drugih zemalja, izjavila je portparolka Ministarstva spoljnih poslova Rusije Marija Zaharova na redovnom brifingu.\nUzbuna u novobeogradskim blokovima: Lažni napad na „Delta siti“ (foto)\nTržni centar „Delta siti“ na Novom Beogradu ponovo je otvoren večeras oko 19 sati, pošto je kontradiverzina ekipa Ministarstva unutrašnjih poslova nije pronašla eksplozivnu napravu i nakon što je ustanovljeno da je anonimna dojava o bombi bila lažna.\nRepublikanski senator: Sklonite Amerikance iz Južne Koreje\nAmerički republikanski senator Lindzi Grejam pozvao je Pentagon da počne sa sklanjanjem porodica pripadnika američke vojske iz Južne Koreje, upozoravajući da se bliži sukob sa Severnom Korejom.\nDojava o bombi: Evakuisan poslovni centar u Moskvi\nViše od 200 ljudi evakuisano je iz poslovnog centra „Vernadski“ na jugozapadu Moskve nakon anonimnog poziva da je u tom objektu postavljena bomba, prenose tamošnji mediji.\nŠvajcarska: Sumnjivi paket i preteće poruke u američkom konzulatu\nSpecijalna policijska operacija u blizini američkog konzulata u Cirihu u Švajcarskoj je završena, blokada je uklonjena, piše švajcarski list „Blik“.\nMoskva: I danas 3.000 ljudi evakuisano zbog anonimnih pretnji\nViše od 3.000 ljudi evakuisano je danas u Moskvi posle anonimnih telefonskih dojava o miniranju prestoničkih objekata, saopštio je izvor iz moskovskih hitnih službi.\nU Moskvi je danas, zbog dojava o postavljenom eksplozivu, evakuisano više od 100.000 ljudi, saopštio je izvor iz policije.\nPred vulkanom pobeglo 144.000 ljudi, vlasti ih zovu da se vrate\nVlasti u Indoneziji pokušavaju da ubede više od pola od ukupno 144.000 građana koji su izbegli sa Balija strahujući od vulkana, da se danas vrate kućama, poručujući im da su napustili područja koja su sigurna.\nEvakuacija u više od pet tržnih centara širom Moskve\nU više od pet tržnih centara širom Moskve u toku je evakuacija zbog anonimnih poziva o postavljanju eksplozivnih naprava, prenose tamošnji mediji.\nPeti dan telefonskog terorisanja građana Rusije\nViše od dvadeset hiljada Rusa evakuisano je danas nakon anonimnih poziva za „miniranje“, izjavio je za Sputnjik izvor u službi za hitne slučajeve.\nViše od 50.000 ljudi evakuisano je danas s više desetina lokacija u Moskvi, nakon stotinak anonimnih telefonskih dojava o postavljenom eksplozivu koje su upućene u roku od nekoliko sati. Operativne grupe sa psima-tragačima pretražuju sve lokacije, a za sada nisu pronađene nikakve eksplozivne naprave, saopštile su hitne službe prestonice.\nAnonimne pretnje bombama u ruskim gradovima stižu iz Ukrajine\nTelefonske pretnje o postavljenom eksplozivu u nekoliko ruskih gradova, u objektima u kojima boravi veliki broj ljudi, među kojima su železničke stanice i tržni centri, potiču, prema prvim podacima, s teritorije Ukrajine, saopštio je danas izvor u bezbednosnim strukturama Rusije.\nKuba zbog uragana evakuiše delfine\nDok uragan „Irma“ nastavlja svoj razorni prelazak preko Kariba, Kuba je evakuisala delfine iz jednog delfinarijuma na severu zemlje, gde je „Irma“ udarila u kopno u petak uveče.\nAmerikanci poriču evakuaciju komandanata DAEŠ-a iz Sirije\nKoalicija koju predvode Sjedinjene Američke Države u borbi protiv DAEŠ-a negirala je da je više od 20 terenskih komandanata evakuisano američkim helikopterima sa istoka na sever Sirije.


ZIG: Gradnjom ulice privlačimo investitore - Novi Sad\nZIG: Gradnjom ulice privlačimo investitore\n14:05:00 29.05.2015, Komentara: 0\nNovi Sad - Izgradnja Ulice Nova koja će povezati Privrednikovu i Put novosadskog partizanskog odreda počeće u ponedeljak, 1. juna, najavljeno je u JP "Zavod za izgradnju grada".\nOva saobraćajnica, koja se gradi u dužini od oko 336\tmetara, biće deo sekundarne putne mreže na prostoru za poslovanje u severozapadnom delu Novog Sada. U okviru ugovorenih radova izgradiće se kolovoz širine šest metara, vodovodna i kanalizaciona mreža, kao i atmosferska kanalizacija. Radove izvodi DOO „Put-invest PZP“ Bački Petrovac, ugovoreni rok je 115 kalendarskih dana, a vrednost investicije je skoro 35,5 miliona dinara.\nUlica Nova, foto: ZIG\nPored toga, planirana je i izgradnja novog javnog osvetljenja, a ovih dana očekuje se potpisivanje ugovora sa odabranim izvođačem radova.\nGoran Višnjić, direktor ZIG-a, kaže da će izgradnja saobraćajnice i prateće infrastrukture omogućiti bolji pristup parcelama koje su namenjene izgradnji proizvodnih pogona, kao i priključenje budućih objekata na infrastrukturnu mrežu.\n- Tako opremljene lokacije postaće još atraktivnije za privlačenje investitora zainteresovanih za ulaganja u proizvodne pogone i otvaranje novih radnih mesta u našem gradu – kaže Višnjić.\nNekoliko parcela na predmetnoj lokaciji već je otuđeno, a realizacijom ove investicije stvaraju se uslovi za ustupanje još nekoliko slobodnih parcela koje su u vlasništvu Grada Novog Sada. Površine parcela su oko 3200 m2\t, namenjene su za privredne delatnosti (industrija i proizvodno zanatstvo), spratnosti VP-P+1, a parcele se mogu i spajati.\n"Na ovaj način Zavod preduzima konkretne mere ka privlačenju potencijalnih investitora, jer je praksa pokazala da je važan kriterijum za zainteresovanost ulagača stepen opremljenosti zemljišta", saopšteno je u ZIG-u.


Vučić: Više ulagati u digitalnu infrastrukturu radi ostanka mladih\n05/11/2019 | 22:38 ⇒ 22:39 | Izvor: SRNA\nPredsjednik Srbije Aleksandar Vučić izjavio je večeras da će se više ulagati u digitalnu infrastrukturu s ciljem da mladi ostanu u zemlji, navodeći da su jezivi brojevi koji pokazuju podatke o migracijama i iseljavanju.\n- Hoćemo da ponudimo mladim ljudima da mogu da se brže i lakše odvoje od svojih roditelja - rekao je Vučić za RTS i istakao da će biti izdvojeno 500 miliona evra za mlade bračne parove.\nVučić je, komentarišući večerašnje okupljanje predstavnika dijela opozicije ispred zgrade RTS-a i najavu da će blokirati sve ulaze da bi spriječili njegovo gostovanje, rekao da nije rješenje da se nekome ograničava kretanje, da je to fašizam, protiv koga se teško boriti, kao i da mu je savjest čista i da je spreman da odgovori na svako pitanje.\nOn je istakao da je ponosan što u posljednjih sedam godina niko od predstavnika opozicije nije stradao i nije snosio pravne sankcije.\nGovoreći o zakonu o porijeklu imovine, Vučić ističe da će, kada to rješenje bude usvojeno, biti prvi koji će tražiti da se provjeri njegova i imovina njegove uže i šire porodice.\nVučić je istakao da se bori za Srbe na Kosovu i Metohiji, za cijelu Srbiju i za svaku investiciju.\n- Mi smo izgradili više kilometara auto-puta nego u prethodnih 40 godina - naveo je Vučić.\nKada je riječ o kupovini oružja za Vojsku Srbije, Vučić je naveo da je Srbija mala zemlja, sa svih strana okružena NATO-om, ali da srpska vojska napreduje, što, kako je rekao, priznaju i Hrvati.\nPrema njegovim riječima, Srbija za "S-400" nema novac, ali kada neka zemlja ima takvo oružje, onda niko ne smije da je napada.\nOn je naglasio da će se Vojska jačati nabavkom sredstavi koja nisu na listi za sankcije, poput "pancira".\n- Nabavljamo samo defanzivno oružje - dodao je Vučić.


PRISTOJNA SRBIJA – Naprednjak o optužbi da je tukao ženu: TO JE NAŠA PORODIČNA TAJNA | Klix Info\nPRISTOJNA SRBIJA – Naprednjak o optužbi da je tukao ženu: TO JE NAŠA PORODIČNA TAJNA\nU pisanju o presudi da je udarao pištoljem, psovao, šutario i pucao u blizini glave bivše supruge, gradonačelnik Leskovca i funkcioner Srpske napredne stranke (SNS) vidi politički udarac opozicije, uz napomenu da “svako ima neku svoju porodičnu tajnu”. Na dodatna pitanja o ovom slučaju, Cvetanović nije želeo da govori.\nViše od nedelju dana prošlo je bez oglašavanja Cvetanovića u vezi sa informacijama iz nepravosnažne presude iz 1997. godine koje su dospele u javnost, prema kojima je pretukao svoju bivši suprugu, uz završnicu sa metkom pored njene glave. Ipak, Cvetanović je odlučio da je pravo mesto da o tome govori prilikom obilaska gradilišta na Zelenom putu.\nKaže da ne prati medije, ali smatra da je pisanje o njemu maslo opozicije da bi mu smanjila kredibilitet. Dodaje da svako ima nešto iz porodice što ne bi voleo da se iznosi u javnost.Novinari su preko Cvetanovićeve portparolke pokušali da dobiju dodatni komentar u vezi sa krajnjim ishodom ovog slučaja i odgovor na pitanje da li će podneti ostavku. Međutim, portparolka je rekla da Cvetanović više neće govoriti o ovoj temi.\nPodsetimo, 5 meseci zatvora i 3.000 dinara trebalo je, prema nepravosnažnoj presudi Opštinskog suda, da Cvetanovića “koštaju” krivična dela izazivanje opšte opasnosti i lake telesne povrede koje je načinio 29. maja 1997. godine. Presuda u koju smo imali uvid doneta je dve godine nakon incidenta, 1999.\nUpdated: 2 октобра, 2019 — 1:33 pm


Zašto je Han stvarno došao u Crnu Goru - 10.12.2016, Sputnik Srbija\nZašto je Han stvarno došao u Crnu Goru\nVanredna posjeta Evropskog komesara za susjedsku politiku i proširenje Johanesa Hana Crnoj Gori još jednom je žalosno podsjetila na svu hipokriziju aktuelne... 10.12.2016, Sputnik Srbija\nvesti, svet, crna gora, johanes han, region\n13:45 10.12.2016 (Osveženo: 03:40 26.08.2021)\n© AFP 2022 / ARMEND NIMANIJohanes Han\nVanredna posjeta Evropskog komesara za susjedsku politiku i proširenje Johanesa Hana Crnoj Gori još jednom je žalosno podsjetila na svu hipokriziju aktuelne briselske elite i birokratije.\nGospodin Han, naime, po svemu sudeći nije došao da zaista pokuša da pomiri zavađenu Crnu Goru, već je, to je sada potpuno jasno, došao da „pogura“ tačno određeni scenario.\nTako je Han rekao da je u cilju prevazilaženja političke krize „uključenost i angažman partija koje su za evropsku integraciju države neophodan“, što odmah implicira da postoje i partije koje valjda nisu za „evropsku integraciju države“, pa je njihov angažman možda poželjno i zaobići. A shodno tome, evropski komesar je pozvao opoziciju, ili, što je vjerovatnije, neke njene djelove da se vrate u parlament.\n„Preuzeti političku odgovornost znači ući u parlament i tražiti debate u Skupštini i rešavati pitanja o kojima su stavovi različiti“, veli Han na konferenciji za novinare nakon razgovora sa liderima opozicije, uz poruku da je „sasvim normalno da imate različita mišljenja, ali parlament je mjesto gdje treba o tome debatovati“.\n8 Decembar 2016, 19:28\nNa koncu, Kan je poentirao objašnjenjem zbog kojeg je sigurno suštinski i svratio u Crnu Goru. Kako je istakao „jako je važno da se zadrži ovaj zamajac ka evroatlantskom putu Crne Gore“.\nDakle, prevedeno „na naški“, to što je DPS brutalno pokrao izbore u Crnoj Gori ni najmanje nije briga Evropsku uniju, ono što je jedino važno je ne talasati do ulaska u NATO.\n„To što je Han pozvao opoziciju da se vrati je potpuno normalno i razumljivo sa aspekta interesa Evropske unije, kao što je očekivano i da opozicija negativno odgovori na ovaj poziv“, mišljenja je i Nikola Marković, zamjenik glavnog i odgovornog urednika „Dana“.\nOn u razgovoru za „Sputnjik“ ocjenjuje da će „tu situaciju vladajuće strukture u Crnoj Gori iskoristiti da pokušaju da razbiju jedinstvo 39 poslanika, odnosno svih opozicionih partija u Crnoj Gori, do kojeg je došlo nakon izbora i nakon afere povezane sa takozvanim „državnim udarom“.\nHan: Srbija i EU u istom čamcu\n5 Decembar 2016, 13:08\n„Tu će prije svega biti veliki pritisak na opozicione partije koje podržavaju pristup Crne Gore u NATO, tu prije svega mislim na SDP i URA. Međutim, po mom sudu, takav povratak u parlament samo bi proizveo legitimizaciju rezultata izbora koje opozicija sada ne priznaje i doveo bi do rasula u opozicionom jedinstvu“, ističe naš sagovornik.\nKako kaže, mišljenja je da bi najpametnije bilo da „opozicione snage kao uslov za bilo kakav razgovor o eventualnom povratku u parlament postave da se do kraja politički i pravosudno rasvijetli afera ’državni udar‘“, i da se „ukoliko se nađu dokazi protiv nekih političara, to sudski završi, kao što pominje tužilac Katnić“.\nU suprotnom, ukoliko tih rezultata ne bude, a kako se vidi, tužilaštvo zasad nije uspjelo da nabavi nikakve dokaze protiv bilo kog opozicionog političara, onda je, prema viđenju našeg sagovornika, potrebno da se „izvrše smjene u vrhovnom i specijalnom tužilaštvu“.\n10 Decembar 2015, 13:27\n„Dakle, opozicija ako misli da održi jedinstvo treba da postavi kao uslov svih uslova za bilo kakav razgovor na bilo koju temu sa vlastima potpuno političko i pravosudno rasvetljavanje ove afere o državnom udaru“, ističe Marković.\n„Ja ću podsjetiti da su neke opozicione partije poput Demokrata i Demosa govorile da pitanje NATO integracija nije dominantno pitanje, i da je to pitanje za njih pitanje drugog reda. Zašto bi se opozicija sada vratila u skupštinu zbog NATO-a, a ne zbog budžeta ili nekih sličnih korupcionaških afera? Dakle, povratak opozicije u parlament koristio bi samo vladajućoj strukturi i Milu Đukanoviću“, zaključuje Marković za „Sputnjik“.


Premijum Paket Sistem Uspeha (samo za vlasnike) - Komunikacione veštine\nUDVOSTRUČI SVOJ BIZNIS SVAKE GODINE – (samo za vlasnike biznisa)\n1 besplatna konsultacija gde naučiš kako\nMi znamo da je ovo obećanje dosta intenzivno i ovo je samo zbog toga što smo od klijenta do klijenta ponovo i ponovo dolazili do ove teme i SVAKI put dobijali konkretne i jasne smernice kako tačno je ovo moguće i da je sigurno između 90 i 100%. U realnosti smo jako brzo dolazili do novih, znatno većih rezultata.\nSamo zbog ovoga Vam nudimo ovako smelu izjavu a na Vama je da prepoznate za sebe da li ste spremni za putešestvije koje Vas vodi u ovakav ili veći rezultat.\nOd Vas se traži da investirate Vaših 60-90 minuta i doživite šta je sve moguće u Vašem biznisu.\nBesplatna konsultacija je individualnog karaktera gde zajedno sa Zoranom Drobnjakom istražujete svoje potencijale, ciljeve, prepreke i strategije koje Vas vode u dvostruko veći biznis svake godine ili više.\nJoš uvek se nije dogodilo da je neko došao na konsultacije, pratio smernice koje već imamo kao standardizovane za vođenje ovih konsultacija, i nije imao jasan i prepoznatljiv doživljaj koliko je prirodno i lako imati 100% rast biznisa iz godine u godinu.\nSvoje konsultacije zakažite na:\nmailmilos@komunikacionevestine.com ili telefonom na +381 61 6922 927


'Lider opozicije je postao ključni politički faktor'\nIzvor: B92, 01.Okt.2018, 14:45\n"Lider opozicije je postao ključni politički faktor"\nPosle referenduma u Makedoniji ključni politički faktor u zemlji je postao lider opozicione VMRO-DPMNE Hristijan Mickoski.\nTo je rekao bivši savetnik makedonskog predsednika Đorđa Ivanova i politički analitičar Cvetin Čilimanov.\nOn je istakao da je izuzetno slaba izlaznost na referendumu pokazala da narod Makedonije odbacuje dogovor Aleksisa Ciprasa i Zorana Zaeva, makar i po cenu da to znači dužu integraciju u Evropsku uniju i NATO. >> Pročitaj celu vest na sajtu B92 <<\nMakedonci su, kaže, odbacili pritisak koji je dolazio od pojedinih najmoćnijih političara Evrope jer misle da dogovor znači nepovratno gubljenje suvereniteta, rekao je Čilimanov za Sputnik.\nOn smatra i da ishod referenduma može značiti "ulazak u period ozbiljnih tenzija".\n"Lider VMRO Hristijan Mickoski je postupao trezveno tokom cele kampanje. Ova partija je isporučila rezultat tako što je zadržala svoje pristalice da ne glasaju, i Mickoski, a ne Zaev, sada je najznačajniji politički faktor u zemlji, od koga zavisi šta će se dešavati u predstojećem periodu", istakao je Čilimanov.\nNa juče održanom makedonskom referendumu većina izašlih je podržala dogovor iz Prespe o promeni imena Makedonije u "Republika Severna Makedonija", ali je na glasanje izašlo svega 36 procenata birača od zahtevanih 50 odsto više jedan glas.\nTo može dovesti do svojevrsne "pat pozicije", a mediji i analitičari ne odbacuju mogućnost održavanja vanrednih parlamentarnih izbora, koje, uostalom, ni sam premijer Zaev, u jučerašnjem obraćanju naciji, nije isključio.\nPogledaj vesti o: Izlaznost na izborima, Evropska Unija, NATO


Dom nije usvojio zahtjev Vijeća ministara BiH da se Prijedlog zakona o privremenim mjerama u radu pravosudnih i drugih organa Bosne i Hercegovine za vrijeme stanja prirodne ili druge nesreće na teritoriji Bosne i Hercegovine razmatra po hitnom postupku. Nakon što delegati nisu prihvatili ni to da se ovaj Prijedlog zakona razmatra po skraćenom postupku, ovaj Prijedlog zakona Dom naroda PSBiH će razmatrati u redovnoj zakonodavnoj proceduri.\nDom je usvojio negativna mišljenja Ustavnopravne komisije i Komisije za finansije i budžet o Prijedlogu zakona o dopuni Zakona o akcizama u BiH u prvom čitanju, čiji je predlagač Predstavnički dom PSBiH. Prema Poslovniku Doma naroda, usvajanjem negativnih mišljenja komisija ovaj Prijedlog zakona smatra se odbijenim.\nUsvojena su i negativna mišljenja Ustavnopravne komisije i Komisije za finansije i budžet o Prijedlog zakona o izmjeni Zakona o plaćama i naknadama u institucijama BiH u prvom čitanju, čiji je predlagač Predstavnički dom PSBiH. Usvajanjem negativnih mišljenja komisija, ovaj Prijedlog zakona takođe se smatra odbijenim.\nDom naroda usvojio je sljedeće izvještaje institucija BiH:\nIzvještaj o izvršenoj reviziji učinka o temi: "Pravna zaštita u postupcima javnih nabavki pred Uredom za razmatranje žalbi BiH", dostavljen od Ureda za reviziju institucija BiH;\nIzvještaj o izvršenoj reviziji učinka o temi: "Sigurnost proizvoda i integracije u tržište EU", dostavljen od Ureda za reviziju institucija BiH;\nIzvještaj o izvršenoj reviziji učinka o temi: "Praćenje realizacije preporuka revizije učinka", dostavljen od Ureda za reviziju institucija BiH;\nGodišnji konsolidirani izvještaj interne revizije za 2019. godinu, čiji je podnosilac Ministarstvo finansija i trezora BiH;\nKonsolidirani izvještaj o sistemu finansijskog upravljanja i kontrole za 2019. godinu, čiji je podnosilac Ministarstvo finansija i trezora BiH.\nDom naroda PSBiH nije usvojio:\nGodišnji izvještaj Centralne banke BiH za 2019. godinu;\nIzvještaj o aktivnostima Ureda za reviziju institucija BiH za 2019. godinu;\nIzvještaj o izvršenoj reviziji učinka o temi: "Upravljanje troškovima prijevoza u institucijama BiH", čiji je podnosilac Ured za reviziju institucija BiH;\nGodišnji revizorski izvještaj o glavnim nalazima i preporukama za 2017. godinu, čiji je podnosilac Ured za reviziju institucija BiH;\n73 izvještaja Ureda za reviziju institucija BiH o finansijskoj reviziji institucija BiH za 2017. godinu;\nGodišnji revizorski izvještaj o glavnim nalazima i preporukama za 2018. godinu, čiji je podnosilac Ured za reviziju institucija BiH;\nizvještaje Ureda za reviziju institucija BiH o finansijskoj reviziji 73 institucije BiH za 2018. godinu;\nzaključke iz Mišljenja Komisije za finansije i budžet povodom razmatranja Izvještaja Ureda za reviziju institucija BiH o finansijskoj reviziji institucija BiH za 2018. godinu;\nIzvještaj o radu parlamentarnog vojnog povjerenika za 2019. godinu;\nPlan rada Nezavisnog odbora kao nezavisnog tijela policijske strukture BiH za 2020. godinu;\nIzvještaj o radu Odbora za žalbe građana Parlamentarne skupštine BiH za 2019. godinu;\nIzvještaj o radu i Finansijski izvještaj Agencije za poštanski saobraćaj BiH za 2019. godinu;\nIzvještaj o radu Državne regulatorne komisije za električnu energiju u 2019. godini;\nSpecijalni izvještaj o pravu na slobodu mirnog okupljanja, čiji je podnosilac Institucija ombudsmena za ljudska prava BiH;\nSpecijalni izvještaj o iskustvima u primjeni Zakona o slobodi pristupa informacijama u BiH, čiji je podnosilac Institucija ombudsmena za ljudska prava BiH;\nUniverzalni periodični pregled (UPR) – III ciklus, čiji je podnosilac Ministarstvo za ljudska prava i izbjeglice BiH.\nIZVOR: Vebsajt Parlamenta BiH, 01.09.2020.


Momir Ilić: ''Protiv Crnogoraca poseban motiv!'' - Sportske.net\nMomir Ilić: ''Protiv Crnogoraca poseban motiv!''\nKapiten naše rukometne reprezentacije Momir Ilić uverava da su ''Orlovi'' silno motivisani da kvalifikacije za Evropsko prvenstvo započnu pobedom protiv komšija.\nKapiten rukometne reprezentacije Srbije Momir Ilić rekao je danas da očekuje da će ekipa odigrati dobro protiv Crne Gore, u prvom meču kvalifikacija za Evropsko prvenstvo i istakao da je atmosfera među igračima veoma pozitivna.\nVršilac dužnosti selektora Dejan Perić istakao da su igrači spremni i svesni šta ih čeka.\n"Željno očekujemo da počnu kvalifikacije. Kako sarađujemo, radimo i uz motiv koji je prisutan, verujem da ćemo odigrati sutra kvalitetnu utakmicu, na svom nivou", rekao je Perić.\nOn je pozvao publiku da dodje na utakmicu i obećao da će se ekipa potruditi da na pravi način reprezentuje srpski rukomet - odgovornom igrom i zalaganjem.\nSrbija sutra u 20 sati igra u beogradskom Pioniru sa Crnom Gorom, prvi meč kvalifikacija za EP 2016. godine.


Pehar Kupa Redivoja Koraća otišao u ruke Partizana | Radio Delta 89.5\nPehar Kupa Redivoja Koraća otišao u ruke Partizana\nPrema snimku Amerikanca Vilijama Mozlija svlačionica u dvorani „Čair“ se „orila“, a igrači su bili u euforiji od slavlja. Tim Partizana je i u „privatnom“ slavlju, baš kao i na terenu, delovao složno. Radovali su se najstariji, kapiten Novića Veličković, Rade Zagorac, ali i najmlađi Uroš Trifunović. Svu tu dobru atmosferu koja krasi crno-bele ove sezone pod kontrolom drži kapiten Novica Veličković.\nfotografija: wikipedia.org izvor:novosti.rs\nPrethodni članakHumanitarna Trka za život 2020 na Jahorini\nSledeći članakBeograd domaćin Svetskog prvenstva u boksu\nPrvo pojačanje Partizana – Aleksandar Lutovac!


Ovaj 35-godišnjak je sa 153 tačdauna u najjačoj ligi sveta izjednačen na drugom mestu sa Terelom Ovensom, a bolji je bio samo legendarni Džeri Rajs sa 194 tačdaun hvatanja. Mos je peti u istoriji NFL-a po osvojenim jardama (14.858) i deveti po broju uhvaćenih dodavanja, 954.\nRendi Mos je posle sedam sezona u Minesoti dve proveo u Ouklandu, a onda se 2007. pridružio "Patriotama". U dresu Nju Inglanda postigao je te sezone rekordna 23 tačdauna i pomogao da ekipa dođe do Superboula, a onda je njegova karijera, često "obogaćena" ponašanjem koje nije baš prihvatljivo, krenula nizbrdo. Pretprošlog oktobra se vratio u Minesotu, no u njoj je ostao samo četiri nedelje jer se posvađao sa trenerom. Usledio je odlazak u Tenesi, gde je bio gotovo neprimetan.\nU avgustu 2011. se povukao iz ovog sporta, uz komentare američkih medija da će biti upamćen kao "savršeni spoj brzine, spretnosti i hvatačkih sposobnosti". Ali i neobične želje da se konfrontira ostalima, ne mareći previše za interese tima ili očekivano ponašanje od strane istinske zvezde, što je na terenu svakako bio.\nIpak, rešio je da se vrati, a šansu mu je pružio San Francisko, prošlogodišnje najprijatnije iznenađenje pod komandnom palicom debitanta u ulozi NFL trenera, Džima Harboua. Fortinajnersi su, sa "srpskim kvoterbekom" Aleksom Smitom, stigli na korak od Superboula, ali su ih u konferencijskom finalu savladali potonji šampioni, njujorški Džajantsi. U tom meču San Francisko je imao samo jedno kompletirano dodavanje i to za svega tri jarde, pa nema sumnje da je u Mosu dobio novo oružje u igri "kroz vazduh".


Rezultati izbora još nisu objavljeni, a kad će — ne zna se - Sputnjik Srbija\nRezultati izbora još nisu objavljeni, a kad će — ne zna se\n17:03 18.10.2016 Preuzmite kraći link\nDržavna izborna komisija Crne Gore još nije saopštila rezultate nedeljnih parlamentarnih izbora, iako je rok istekao u dva sata posle ponoći, piše podgorički portal „CDM“, uz konstataciju da je ipak taj rok uslovljen nekim prethodnim rokovima.\nNavodi se da niko ne zna zašto DIK ćuti, te da informaciju nema ni nevladin sektor, koji je ispratio kompletan izborni proces.\nIzvesno je jedino da je za danas u 16 sati zakazana sednica nakon koje bi makar nešto više trebalo da se sazna o zvaničnim rezultatima izbora.\nDa bi se DIK oglasila u roku, neophodno je da su joj informacije prethodno na vreme dostavile opštinske izborne komisije, a njima svi birački odbori.\nTo je u čet grupi na Vajberu objasnila Milica Kovačević iz CDT, prenosi „CDM“.\nBirački odbor ima šest sati od zatvaranja biračkog mesta da dostavi izborni materijal OIK. Većina mesta je zatvorena na vreme u 20 sati.\nOIK potom ima 12 sati od dostavljanja izveštaja biračkih odbora da dostavi izveštaje DIK, što je isteklo u ponedeljak u 14 sati, a naredni rok je imala DIK, od 12 sati, da utvrdi privremene rezultate.\nPod uslovom da su svi prethodni rokovi ispoštovani, rok DIK da saopšti privremene rezultate parlamentarnih izbora istekao je u dva sata posle ponoći.\nUkoliko je neko, međutim, omanuo i zakasneo sa dostavljanjem informacija — za njega nema nikakvih posledica.\n„Nema posledica za probijanje rokova. Ali bi minimum odgovornosti i profesionalnosti bio da saopšte javnosti zašto se kasni. I ako nije njihova krivica, ko je kasnio u lancu dostavljanja informacija“, napisala je Kovačevićeva.\nInače, konačni rezultati izbora za poslanike objavljuju se u „Službenom listu Crne Gore“, najkasnije u roku od 15 dana od dana održavanja izbora.\n„Prvu sednicu novoizabranog sastava Skupštine saziva predsednik Skupštine prethodnog saziva i ona se održava najkasnije 15 dana od dana objavljivanja konačnih rezultata izbora“, navodi CDM.\n„Skupština se raspušta ako ne izabere vladu u roku od 90 dana od dana kada predsednik Crne Gore prvi put predloži mandatara“.\nizbori u Crnoj Gori, Državna izborna komisija, Crna Gora


RTS\t24.10.2018 08:55\n"Ovo je suprotno ustavu. Prema tome, od toga nema ništa", rekao je Dačić.\n"I to je ono što iritira. Dokle će više Albanci da budu tolerisani kao neko ko ne ispunjava ono što potpiše i kao oni koji izazivaju nestabilnost u regionu", rekao je ministar spoljnih poslova Srbije.\n"Kosovo neće u Interpol da bi sarađivalo u borbi protiv kriminala i terorizma. Kosovo hoće u Interpol da bi se pokazalo i dokazalo kao država. Zato i neće ući u Interpol", naveo je Dačić.\n"Rezolucija 1244 govori o tome da je jedina oružana sila na KiM Kfor. Ona nije promenjena, nije ukinuta. Dok je ona na snazi, nema nikakve vojske Kosova", naveo je Dačić.\n"Šta će visoki predstavnik u BiH 25 godina posle rata? A ovde, na Kosovu, kažu treba da ode", rekao je Dačić govoreći o zahtevu za povlačenje Unmika.\n"Velika je razlika kad govori neko iz Prištine i kada govori Niki Hejli. Ali mogu da govore koliko hoće", rekao je Dačić uz konstataciju da je Savet bezbednosti UN kolektivno telo i da, dok su Rusija i Kina u SB, to nikad neće proći.\nKada je reč o rešenju kosovskog pitanja, Dačić kaže da se dva predloga čuju u javnosti. Jedan da Kosovo treba da bude nezavisna država i da Beograd treba da prizna Kosovo "ovako kako su oni sebe definisali kao državu", i drugi predlog, na osnovu Ustava Srbije, da je Kosovo autonomna pokrajina u sastavu Srbije.\n"Ovo drugo neće Albanci, ovo prvo nećemo mi. Da li je moguće da to ostane zamrznuti konflikt? U slučaju Kipra su se složili da to ostane zamrznuti konflikt. Kipar je primljen u EU. U slučaju Srbije, Srbija neće moći da ide dalje sa zamrnutim oknfliktom ukoliko zaista želi da ide putem evropskih integracija", rekao je Dačić.\n"Šta je naš nacionalni i državni interes? Možemo li šta da dobijemo u ovom trenutku?, rekao je Dačić i dodao da je prvo potrebno prihvatiti da se razgovara o ideji razgraničenja, pa tek onda o modalitetima.\n"Inače postoji veliki rizik da ne dobijemo ništa. Da dođe do blickriga na severu i da se nakon toga Srbija stavi u poziciju da mora da interveniše ili da neinterveniše. Ako interveniše to je već sukob sa Kforom, odnosno NATO-om, a na to reakcija Srbije može biti da pozove Rusiju da pomogne. E pa znate šta, daleko odosmo u celom tom scenariju", rekao je Dačić.\nKongres SPS-a – vreme za presek stanja\nKada je reč kongresu SPS-a koji će biti održan u decembru, Ivica Dačić, koji je na čelu partije, rekao je da je vreme da partija sagleda kako će dalje funkcionisati.\n"Ovo je vreme da se napravi jedan presek, dokle smo stigli, šta dalje, sa kojim kadrovima. To je inače redovan konres, nije nikakav vanredan kongres", naveo je Ivica Dačić i dodao da će biti izabrano novo rukovostvo partije.\nPoručuje da će kadrove predlagati prema sposobnosti i posvećenosti.\nNa pitanje da li će se kandidovati ponovo, rekao je: „Ja hoću ako ćemo imati jedinstven pristup svemu tome. Ne treba mi stranka koja je razjedinjena, stranka koja ne može da prati ono što ja radim".\n1. dogovori se sa gazdom sta ces da pricas, jebo te on


Vučić najavom kovid bolnice u Novom Sadu iznenadio mnoge, pa i predstavnike vlasti | Novosadski informativni portal 021\n15:10 > 18:11\nKada se razmatralo gde bi se gradile privremene bolnice za kovid pacijente, bilo je pomena više lokacija u Srbiji, među njima i Novog Sada, ali je sve ostalo na tome, a u međuvremenu su izgrađeni objekti u Batajnici i Kruševcu.\nKada je predsednik Srbije pre tri dana najavio da će se bolnica graditi u Novom Sadu ili njegovoj okolini, predstavnici svih nivoa vlasti bili su iznenađeni, jer su se, prethodnih meseci, kapaciteti u vojvođanskoj prestonici pokazali kao dovoljni. Mesta je bilo i u Kliničkom centru Vojvodine, Vojnoj bolnici, Institutima u Kamenici, kao i u privremenoj bolnici na Novosadskom sajmu, te nije bilo upitno gde će se smeštati pacijenti.\nKoliko je najava bila iznenadna, govori i to da se do sada jedini oglasio gradonačelnik Novog Sada Miloš Vučević, dok pokrajinski organi ili Klinički centar Vojvodine nemaju nikakve zvanične komentare.\nVučević je rekao da ga je vest obradovala i da očekuje da objekat bude urađen na primeru dve privremene bolnice u Batajnici i Kruševcu. Gradonačelnik je procenio i da bi bolnica trebalo da ima između 400 i 500 kreveta, sa intenzivnom i poluintenzivnom negom, koja posle završetka epidemije može da se iskoristi za potrebe Gradske bolnice, koja je Novom Sadu potrebna kao sekundarni nivo zdravstvene zaštite.\nKako su za 021.rs ispričali sagovornici bliski državnim vlastima, Vučević je bio u pravu kada je istovremeno izjavio da tek treba da nađu lokaciju, jer u Novom Sadu nema prostora koji su predviđeni za gradnju nove bolnice. Ono što verovatno može da bude ograničenje prilikom odabira lokacije je to što to mora da bude mesto koje će omogućiti brz saobraćajni kontakt sa drugim zdravstvenim ustanovama, kao i sa glavnim saobraćajnicama u Novom Sadu i okolini.\nUkoliko bi se bolnica pravila baš u Novom Sadu, ovde je pogodno da bude na nekoj od još slobodnih prostora u sklopu Kliničkog centra Vojvodine ili obližnjeg Novosadskog sajma i okoline, gde država ima još dosta zemljišta u svom vlasništvu. Ostale lokacije su uglavnom njive u okolini grada, bez neophodne infrastrukture. Tu je i kasarna Jugovićevo, na kojoj ima prostora, ali se zemljište već koristi za gradnju stanova za bezbednjake, dok su ostali vojni objekti zbog infrastrukture upitni za korišćenje.\nJedan od razloga za iznenađenje zbog najave izgradnje kovid bolnice, koja bi potencijalno postala Gradska bolnica, jeste i to što bi za njenu izgradnju bilo potrebno i do šest meseci, a to je period u kom bi trebalo da se vakciniše većina stanovništva i kada se očekuje smanjenje broja obolelih od korona virusa.\n08.03.2021\t• 00:01\n06.03.2021\t• 13:36\n05.03.2021\t• 15:02


Sve više turista u Senti\nU poslednje vreme se značajno povećao broj turista koji posećuju Sentu, za šest godina se broj noćenja šestostruko povećao.\nU senćanskoj gradskoj kući održan je seminar o turizmu. Gosti se ne dive samo prirodnim lepotama grada, već je u tornju gradske kuće postavljena i izložba, a posetioci mogu da se dive i panorami i pogledu sa tornja.\nČlan gradskog veća zadužen za turizam Andraš Košicki iz Saveza vojvođanskih Mađara kaže da je pre oko sedam godina, kada su započeli posao na gradnji brenda Senćanske bitke, broj noćenja bio 5 hiljada. "Sada imamo 30 hiljada noćenja godišnje. To je čak i u procentima impozantan broj" – izjavio je Košicki.\nCilj projekta integralnog razvoja prirode i kulture Potisja Intereg IPA je da Turistička organizacija Vojvodine i lokalna samouprava županije Čongrad zajedno stvore prekograničnu turističku mrežu.\nDirektorka Turističke organizacije Vojvodine Nataša Pavlović kaže da i Senta i drugi potiski gradovi i lokalne samouprave u Srbiji imaju mnogo toga da prikažu te da ih treba spojiti u projekat zajedničke turističke ture.\nPrvenstveni cilj razvoja turizma je da ubuduće posetioci ne posete grad na samo jedno noćenje.


On je na ceremoniji obilježavanja završetka dionice gasovoda “Turski tok” ispod mora kod Istanbula, rekao da je Turska sa prijateljima iz Rusije dostigla “značajan stepen” u pogledu saradnje u sprovođenju ovog projekta.\n“To je od istorijske važnosti za naše odnose. Nadam se da ćemo biti spremni za puštanje `Turskog toka` u rad 2019. godine, nakon što se izvrše sva potrebna testiranja”, istakao je Erdoan na ceremoniji, kojoj je prisustvovao zajedno sa ruskim predsjednikom Vladimirom Putinom.\nErdoan je dodao da projekat “Turski tok” otvara veliki broj mogućnosti, ne samo za Tursku i njen narod, već i za druge zemlje, javio je TASS.\nPutin je pohvalio Erdoanovu hrabrost i političku volju tokom izgradnje “Turskog toka”, jer se bez toga i bez povjerenja ovakvi projekti ne sprovode zbog rastuće konkurencije.\nRuski predsjednik zahvalio je svim turskim kolegama koje su omogućile izdavanje dozvola i završetak radova, čak i prije roka.\nOn je izrazio uvjerenje da će projekat “Turski tok”, zajedno sa izgradnjom prve nuklearne elektrane u Turskoj, biti “živi primjer razvoja rusko-turskih odnosa i zavjet prijateljstva dva naroda”.\nPutin je ranije naglasio da ovaj projekat nije uperen ni protiv koga.\n“Cilj projekta je razvijanje odnosa dvije zemlje, stvaranje održivih uslova za ekonomski razvoj i unapređenje života naših građana”, rekao je Putin.\nRuska kompanija “Gasprom” počela je izgradnju dijela “Turskog toka” u Crnom moru u maju 2017. godine.\nU projekat je bila uključena izgradnja gasovoda kroz more do evropskog dijela Turske, do granice sa Grčkom.\nDužina cjevovoda u moru projektom je predviđena na oko 930 kilometara, a na kopnenom dijelu Turske 180 kilometara.\n“Gasprom” kao potencijalna tržišta za isporuku gasa vidi Grčku, Italiju, Bugarsku, Srbiju i Mađarsku. Srna\nTagovi: Recep Tayyip Erdoganrusijaturskaturski tokvladimir putim


U toku radovi povećanja EE u MKC „Nepker“ i izgradnje kanalizacione mreže na Paliću | Energetski portal Srbije\nU toku radovi povećanja EE u MKC „Nepker“ i izgradnje kanalizacione mreže na Paliću\n04.12. 2015 Srbija\nU utorak 1. decembra 2015. godine predstavnici grada Subotice i Uprave za kapitalna ulaganja AP Vojvodina obišli su radove na izgradnji kanalizacione mreže na Paliću i posetili Mađarski kulturni centar „Nepker“ gde se izvode radovi na sanaciji i povećanju energetske efikasnosti.\nDirektor Uprave za kapitalna ulaganja AP Vojvodina gospodin Nebojša Malenković izjavio je da je Pokrajinska vlada 2015. godine kroz Upravu za kapitalna ulaganja AP Vojvodina obezbedila preko 477 miliona dinara za realizaciju 16 projekata iz oblasti vodoprivrede, kanalizacije, energetike, kulture, obrazovanja i zdravstva.\nGradonačelnik Subotice gospodin Jene Maglai istakao je da je za izgradnju kanalizacione mreže na Paliću obezbeđeno 19,3 miliona dinara iz pokrajinskog budžeta, kao i da je ovo jedan od najznačajnijih projekata koji se realizuje ove godine u naselju Palić.\nGeneralni direktor MKC „Nepker“ gospodin Bela Bodrogi izjavio je da će se sanacijom i povećanjem energetske efikasnosti u MKC „Nepker“ ostvariti uštede od oko 30 odsto, ali i smanjiti troškovi održavanja.\nProjekat izgradnje kanalizacione mreže u delu naselja Palić izvode kompanije „Potiski vodovodi“ iz Horgoša i „Javornik“ iz Subotice. Vrednost projekta iznosi 19,3 miliona dinara, a sredstva su obezbeđena putem javnog konkursa. Očekuje se da će nakon završetka radova stanovnici ovog dela naselja Palić imati kvalitetnije uslove za život.\nU okviru sanacije i povećanja energetske efikasnosti MKC „Nepker“ biće adaptiran sistem gasnog grejanja, izvršeni radovi na sanaciji krovne konstrukcije i zamenjeni prozori. Vrednost projekta iznosi preko 4,4 miliona dinara, a radove izvode kompanije „Yumol“, „Cim Gas“ i „DG Company“ iz Subotice.\nsistem gasnog grejanja


Air France: Jednostavnije putovanje do 110 destinacija širom sveta | Gde Investirati\nZahvaljujući unapređenju specijalizovane tranzitne zone, takozvanog haba, putnicima koji pauzu između letova provode na aerodromu u Parizu olakšano je dnevno povezivanje na više od 1000 letova, saopštili su predstavnici kompanije „Air France”.\nPutnicima sa aerodroma „Nikola Tesla” ova tranzitna zona dostupna je uz pomoć redovnih letova na liniji Beograd-Pariz, a pojednostavljene procedure, mogućnost samostalnog štampanja karata, automatsko pakovanje prtljaga i veze koje skraćuju vreme putovanja, samo su neke od poboljšanih usluga Air France-a.\nU tranzitu, preko aerodroma „Šarl de Gol”, „Air France” godišnje preveze 40 miliona putnika i više od 100.000 kofera dnevno. Poslednjih godina, hab je prošao kroz proces digitalne transformacije i primenu inovativnih rešenja, za koja je nagrađen na ovogodišnjem „Hab forumu” u Parizu.\nRedovni letovi na liniji Beograd-Pariz svakodnevno su dostupni putnicima sa aerodroma „Nikola Tesla”, a preko „Air France” sa aerodroma „Šarl de Gol” moguće je dalje otputovati do više od 110 destinacija širom sveta.\nPrevious Specijalna ponuda Air France-a povodom Francuske nedelje\nNext Alibaba ulaže 2,9 milijardi dolara u lanac hipermarketa\nTags Air FranceLetovi


Halid Bešlić najavljuje koncert u Beogradu : Crveni tepih\nHalid Bešlić čovek bez čijih pesama ne može proteći ni jedna noć u kafani, kralj sevdaha i meraka konačno u Beogradu.\nPevač je potvrdio da je koncert zakazan, sve se već priprema, samo je još ostalo da se odredi tačan datum. Lokacija će sigurno biti Kombank Arena, a kako Hali otkriva voleo bi da se ceo spektakl odigra osmog marta na dan žena, jer kako kaže, žene su ga uvek volele.\n-Istina je da je koncert u Beogradu zakazan. Još se ne zna tačna lokacija, mada će verovatno biti u Areni i to gotovo sigurno osmog marta. Mialim da je to dobar datum, jer je dan žena, a mene su žene uvek volele da slušaju. Ja sam dao svoj pristanak, sada je sve na organizatorima, da oluče gde će se koncert raditi i tačno kada, mada mislim da će biti oo što sam rekao, kada su datum i mesto u pitanju. – rekao je Bešlić.\nDa će se napuniti prostor, gde god bude bio koncert, u to ne sumnjamo, jer ovakvog pevača i njegove pesme niko ne zaboravlja i svi rado slušaju.


Protesti Morsijevih pristalica\nProtesti Morsijevih pristalica u Kairu\nHiljade pristalica svrgnutog egipatskog predsednika Mohameda Morsija izašle su na ulice Kaira i drugih egipatskih gradova tražeći da se on vrati na funkciju. Egiptska vojska za sada igoriše te zahteve.\nPristalice svrgnutog egipatskog predsednika Mohameda Morsija traže da se svrgnuti islamistički šef države vrati na vlast. Istovremeno, na ulici su i Mosrsijevi protivnici, ali i pripadnici egipatske armije koja ne pokazuje nameru da na bilo koji način pruži ustupke Morsijevim pristalicama.\nU Egiptu više od dve sedmice nakon što je vojska smenila Morsija još nema znakova da je kraj krize blizu, a nervozni su i žitelji najmnogoljudnije arapske zemlje i egipstaki zapadni saveznici.\nMorsijevo Muslimansko bratstvo pozvalo je danas na demonstracije širom zemlje, optužujući šefa oružanih snaga generala Abdela Fataha Sisija da je izvršio državni udar i svrnuo s vlasti prvog demokratski izabranog predsednika.\nDemonstrante je kasno popodne vodenim topovima kod Predsedničke palate u kairu rasterivala policija, a vojska je još ranije saopštila da će intervenisati.\nProtesti Morsijevih pristalica usledili su nakon molitve petkom, dan posle prvog obraćanja naciji, privremenog lidera Egipta Adlija Mansura koji je obećao da će štititi zemlju od onih koji žele haos i nasilje.\nMansur je kazao da Egipat prolazi kroz odlučujući period u svojoj istoriji u kome neki pokušavaju da "uvuku zemlju u nepoznato" i izazovu haos.\nMansur je takodje rekao da se on zalaže da ostvari koncept zaštite života i afirmacije ljudskih vrednosti, te da je njegova vlada riješena da uspostavi stabilnost i bezbjednost.\nEgipatska vojska se pridružila Mansuru ističući kako neće tolerisati nasilje.


Press Online :: Politika :: BRNABIĆ JASNO PORUČILA: 'Evropski put danas važniji nego ikada!'\nBRNABIĆ JASNO PORUČILA: 'Evropski put danas važniji nego ikada!'\nPredsednica Vlade Srbije Ana Brnabić izjavila je danas na prijemu povodom proslave Dana Evrope u Novom Sadu da je evropski kontinent uvek bio motor svetske nauke, kulture i umetnosti, obrazovanja i filozofije, ali nažalost i sukoba i ratova\nZato je 9. maj i stvaranje temelja Evropske unije, dodala je premijerka, projekat koji je pre svega mirovni, a tek onda privredni, ekonomski i politički projekat, koji je obezbedio višdecenijski period blagostanja i prosperiteta.\n- Srbija je država koje prvim članom svoga Ustava definisana kao pripadajuća evropskim principima i vrednostima. Evropski put danas je važniji nego ikada i predstavlja garant mira i stabilnosti i napretka za sve naše građane - rekla je Brnabić.\n- To što smo danas u Novom Sadu Evropskoj prestonici kulture, gradu koji je donedavno bio Omladinska prestonice Evrope, gradu koji je dom jednog evropskog centra izvrsnosti Biosens instituta, samo je jedan od mnogih pokazatelja da Srbija nije periferija već vekovima politički, ekonomski, društveno i vrednosno neodvojivi deo Evropske zajednice - kazala je premijerka.\n- Evropa je naša prošlost, Evropa je naša sadašnjost, Evropa je naša budućnost. Pripadamo istoj porodici, delimo iste vrednosti i pred nama se nalazi zajednička budućnost. Svim našim građanima i svim građanima Evropske unije čestitam Dan Evrope - zaključila je Brnabić.\nŽiofre je pohvalio napredak Srbije na putu na Evropskoj uniji i sprovedene reforme, i izrazio nadu da će Srbija u potpunosti uskladiti i spoljnu politiku sa EU.\n- Mi ostajemo najbolji partner Srbije u ekonomskom i svakom drugom pogledu o čemu svedoči veliki broj investitora, nivo ekonomske razmene i projekata koji donose nova radna mesta. Pomažemo razvoju novih kompanija, naučnih projekata, podržavamo poljoprivrednike kroz IPARD programe, gradimo infrastrukturu zajedno, čuvamo životnu sredinu i obezbedićemo Srbiji energetsku nezavisnost konekcijom sa Bugarskom.\nI da ne zaboravimo i solidarnost sa hiljadama izbeglica kojima smo u Srbiji pomogli da izgrade domove i započnu novi život. To su samo neki od primera da Srbija i EU rade zajedno kako bi konkretno pomogli građanima. Ovo je vreme da budemo zajedno kako bismo obezbedili prosperitet - poručio je Žiofre.


Apel građanima da što manje vremena provode na otvorenom - BIGportal.ba\n21 Juna, 2021 21 Juna, 2021 029\nMinistarstvo zdravlja i socijalne zaštite Republike Srpske apeluje da građani u nastupajućem periodu najavljenih vrućina što manje vremena provode na otvorenom, koliko god je moguće, posebno u najtoplijem dijelu dana od 10.00 do 17.00 časova.\nZbog toga što bi najavljene vrućine mogle da utiču na većinu populacije, preporučuje se boravak u zatvorenim i rashlađenim prostorijama, izbjegavanje većih fizičkih napora, češće tuširanje mlakom vodom i ravnomjerno uzimanje što više tečnosti, saopšteno je iz Ministarstva zdravlja i socijalne zaštite Republike Srpske.\nOve preporuke posebno se odnose na trudnice i osobe sa hroničnim oboljenjima, a kod kojih se mogu javiti pojačane tegobe, ali i simptomi poput glavobolje, opšte slabosti, razdražljivosti, iscrpljenosti, kao i problemi sa spavanjem, a u slučaju pojave težih obavezno se treba javiti ljekaru.\nPrilikom izlaska na otvoreno preporučuje se maksimalna zaštita od UV zračenja, boravak u hladu kada god je moguće, uzimanje veće količine tečnosti, uz izbjegavanje alkohola i napitaka sa puno kofeina i šećera, manji laganiji obroci tokom dana, kao i korišćenje široke, svijetle i lagane odjeće od prirodnih materijala, te kapa ili šešira sa širokim obodom i sunčanih naočara.\nMinistarstvo zdravlja i socijalne zaštite posebno apeluje da roditelji u ovom periodu zaštite djecu tokom boravka napolju, odnosno da se pridržavaju svih preporučenih mjera za zaštitu od visoke temperature, a posebno da obrate pažnju na opasnost od ostavljanja djece u parkiranim vozilima, čak i na kratko.\nMercedes ubrzava tranziciju ka čisto električnom portfoliju\nGorio čamac, muškarac helikopterom prebačen u bolnicu\nU Hrvatskoj se spremaju nove mjere\nDžef Bezos danas leti u svemir: Nisam baš nervozan, uzbuđen sam


HITNO, UBILO SE DVOJE LEKARA KOJI SU SE BORILI PROTIV KORONE: Razlog - JEZIVI uslovi u kojima su radili\nilustracija, Foto: EPA/ANGELO CARCONI, Ilustracija\nOboje su radili u najsiromašnim delovima Njujorka, koje je uz sve poroblema života u njima, pustošila pandemija korona virusa\nObjavljeno: 29.04.2020. 08:32h\nDžon Mondelo (23) počinio je u petak samoubistvo očevim pištoljem, posle manje od tri meseca rada u hitoj službi gde se zaposlio po završetku Akademije za hitnu medicinsku pomoć. Samo dva dana kasnije, doktorka Lorna Brin (49) jedan od šefova Odelenja hitne pomoći u Presbiterian bolnici, učinila je isto.\nOboje su radili u najsiromašnim delovima Njujorka, koje je uz sve poroblema života u njima, pustošila pandemija koron avirusa. Bili su direktni svedoci situacije i kada je u gradu na svaka tri minuta umirala jedna osoba, kada su viljuškari ubacivali leševe u hladnjače, kada nije bio zaštine opreme...navode američki mediji.\nPUTIN POZVAO NAROD DA SE PRIPREMI NA TEŠKE STVARI: Ovo su nove ČVRSTE MERE u Rusiji\nHOROR NA SRPSKOM GROBLJU U VREME KORONE: Meštani su PRESTRAVLJENI, priča se da se u ponoć pored grobova vide SVEĆE!\nKORONOM ĆE BITI ZARAŽENO MILIJARDU LJUDI?! Strašno upozorenje međunarodne organizacije\nStručnjaci za mentalno zdravlj smatraju da će se sitaucija pogoršati tokom krize izazvane korona virusom, koja bi mogla da poveća stopu samoubistava za 32 odsto, a najugroženiji su zdravstveni radnici.\nNjujorkSamoubistvoZdravstveni radniciKoronavirusKorona-virusKorona virus


Organizacije civilnog društva (nevladine organizacije)\nMnogi ljudi imaju predubeđenja o radu organizacija koje nisu državne, odnosno prema onima koje se nazivaju “Nevladine organizacije“.\nNasuprot tom mišljenju, ljudi se najčešće udružuju zbog različitih dobrotvornih i humanih ciljeva i zato se često odlučuju da ne stvaraju profit (neprofitne organizacije) odnosno da ne uvećavaju svoj materijalni kapital već ulažu u aktivnosti, ljudstvo, opremu ili slično. Dakle, samo ime “nevladine organizacije” ne sme nositi pretpostavku kvaliteta rada ili svrhe postojanja, već samo pojašnjenje da se ne radi o državnoj instituciji.\nPoslednjih 20-tak godina Centri za Socijalni Rad u Srbiji (koji su ranije pružali sveobuhvatnu pomoć) nalaze se pred izazovom obezbeđivanja kvalitetne usluge za veliki broj porodica kojima je pomoć potrebna. Količina korisnika i kompleksnost problema dovelo je do toga da osobe zaposlene u centrima imaju ograničene mogućnost za pružanjem kvalitetnih usluga.\nTo je pre svega glavni razlog udruživanja nekih ljudi u nevladine organizacije (NVO). Svaka nevladina organizacija pokušava da pokrije i utiče na bar jedan segment društvene aktivnosti i time doprinese kvalitetu života u zajednici.\nNevladine organizacije koje služe svim članovima društva najčešće postoje kako bi Vam pružile podršku, savet ili pomoć za rešavanje nekih socijalnih problema (zlostavljanje ljudi, zanemarivanje dece, postojanje hendikepa, zloupotreba supstanci i slično).\nMeđutim, kao i u svakoj oblasti ljudskog delovanja, neka udruženja se odlikuju odličnim radom (kvalitetnim uslugama) i predusretljivošću, dok sa druge strane postoje udruženja kojima su drugi ciljevi prioritetniji, ponekad čak i lični interes.\nOvde će biti predstavljene samo one nevladine organizacije, ali i druge organizacije, koje su se istakle svojim znanjem, trudom i radom, na koje možete računati i koje će Vam pružiti pomoć!\nNa ovom mestu ne možemo dovoljno snažno naglasiti koliko je neophodno predefinisati značenje pojma “nevladina organizacija” u srpskom društvu. Mnoge političke partije i njihovi glasnogovornici su se snažno trudili u prethodnim godinama da diskvalifikuju nevladine organizacije kao respektabilna udruženja građana. Oni su pre svega vršili udar na one NVO koje su imale izraženo političko delovanje.\nMeđutim, postoji veliki broj sjajnih organizacija čiji je primarni cilj da unaprede socijalnu situaciju stanovništva na najrazličitije načine te je njihov doprinos istinski nemerljiv. Mnoge inicijative, predlozi zakona, osvetljavanje i detektovanje problema su urađeni upravo zahvaljujući ovim organizacijama i neophodno je raditi na uklanjanju negativnih konotacija koje se vezuju za samo zajedničko ime “nevladine organizacije”.\nPritisnite dugme levo kako biste došli do spiska nevladinih organizacija.